title: 2008/647/EK,Euratom: A Tanács határozata ( 2008. július 15. ) az Európai Gazdasági és Szociális Bizottság egy finn tagjának kinevezéséről

text:
               8.8.2008

               HU

               Az Európai Unió Hivatalos Lapja

               L 213/37

      A TANÁCS HATÁROZATA

   (2008. július 15.)
   az Európai Gazdasági és Szociális Bizottság egy finn tagjának kinevezéséről
   (2008/647/EK, Euratom)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 259. cikkére,
   tekintettel az Európai Atomenergia-közösséget létrehozó szerződésre és különösen annak 167. cikkére,
   tekintettel a 2006/651/EK, Euratom tanácsi határozatra (1),
   tekintettel a finn kormány által benyújtott jelölésre,
   tekintettel a Bizottság véleményére,
   mivel Eero LEHTI lemondását követően az Európai Gazdasági és Szociális Bizottság egy tagjának helye megüresedett,
   A KÖVETKEZŐKÉPPEN HATÁROZOTT:
   1. cikk
   A Tanács Thomas PALMGREN-t, a Suomen Yrittäjät (a finn vállalkozások szövetsége) nemzetközi ügyekért felelős képviselőjét a hivatali idő fennmaradó részére, azaz 2010. szeptember 20-ig, az Európai Gazdasági és Szociális Bizottság tagjává nevezi ki.
   2. cikk
   Ez a határozat az elfogadásának napján lép hatályba.

      Kelt Brüsszelben, 2008. július 15-én.

            a Tanács részéről

            az elnök

         M. BARNIER

      (1)  HL L 269., 2006.9.28., 13. o. A 2007/622/EK, Euratom határozattal (HL L 253., 2007.9.28., 39. o.) módosított határozat.


title: 2012/631/KKBP: A Politikai és Biztonsági Bizottság EULEX KOSOVO/2/2012 határozata ( 2012. október 12. ) az Európai Unió koszovói jogállamiság-missziója (EULEX KOSOVO) misszióvezetője megbízatásának meghosszabbításáról

text:
               16.10.2012

               HU

               Az Európai Unió Hivatalos Lapja

               L 282/45

         A POLITIKAI ÉS BIZTONSÁGI BIZOTTSÁG EULEX KOSOVO/2/2012 HATÁROZATA
   (2012. október 12.)
   az Európai Unió koszovói jogállamiság-missziója (1) (EULEX KOSOVO) misszióvezetője megbízatásának meghosszabbításáról
   (2012/631/KKBP)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikke harmadik albekezdésére,
   tekintettel az Európai Unió koszovói jogállamiság-missziójáról (EULEX KOSOVO) szóló, 2008. február 4-i 2008/124/KKBP tanácsi együttes fellépésre (2) és különösen annak 12. cikke (2) bekezdésére,
   mivel:

               (1)

               A Politikai és Biztonsági Bizottság a 2008/124/KKBP együttes fellépés 12. cikkének (2) bekezdése értelmében és a Szerződés 38. cikkével összhangban felhatalmazással rendelkezik, hogy meghozza az Európai Unió koszovói jogállamiság-missziója (EULEX KOSOVO) politikai ellenőrzésére és stratégiai irányítására vonatkozó megfelelő határozatokat, beleértve a misszióvezető kinevezéséről szóló határozatot is.

               (2)

               A Tanács 2012. június 5-én elfogadta a 2012/291/KKBP határozatot (3), amellyel 2014. június 14-ig meghosszabbította az EULEX KOSOVO időtartamát.

               (3)

               A Politikai és Biztonsági Bizottság az Unió külügyi és biztonságpolitikai főképviselőjének javaslatára 2010. július 27-én elfogadta a 2010/431/KKBP határozatot (4), amellyel az EULEX KOSOVO misszióvezetőjének Xavier BOUT DE MARNHAC-ot nevezte ki 2010. október 15-i hatállyal. A megbízatást a EULEX KOSOVO/1/2012 határozat (5)2012. október 14-ig meghosszabbította.

               (4)

               A főképviselő 2012. október 4-én javasolta Xavier BOUT DE MARNHAC, az EULEX KOSOVO misszióvezetője megbízatásának 2013. január 31-ig történő meghosszabbítását,

         ELFOGADTA EZT A HATÁROZATOT:
   1. cikk
   A Politikai és Biztonsági Bizottság Xavier BOUT DE MARNHAC, az Európai Unió koszovói jogállamiság-missziója (EULEX KOSOVO) misszióvezetője megbízatását 2013. január 31-ig meghosszabbítja.
   2. cikk
   Ez a határozat az elfogadásának napján lép hatályba.

      Kelt Brüsszelben, 2012. október 12-én.

            a Politikai és Biztonsági Bizottság részéről

            az elnök

         O. SKOOG

      (1)  Ez a megnevezés nem érinti a jogállással kapcsolatos álláspontokat, továbbá összhangban van az 1244 (1999) ENSZ BT-határozattal és a Nemzetközi Bíróságnak a koszovói függetlenségi nyilatkozatról szóló véleményével.

      (2)  HL L 42., 2008.2.16., 92. o.

      (3)  HL L 146., 2012.6.6., 46. o.

      (4)  HL L 202., 2010.8.4., 10. o.

      (5)  HL L 154., 2012.6.15., 24. o.


title: 2007/1/EK: A Tanács határozata ( 2007. január 1. ) az Európai Közösségek Bizottsága tagjainak kinevezéséről

text:
               4.1.2007

               HU

               Az Európai Unió Hivatalos Lapja

               L 1/4

      A TANÁCS HATÁROZATA

   (2007. január 1.)
   az Európai Közösségek Bizottsága tagjainak kinevezéséről
   (2007/1/EK)
   AZ EURÓPAI UNIÓ TANÁCSA,
   tekintettel a Bolgár Köztársaság és Románia csatlakozásának feltételeiről, valamint az Európai Unió alapját képező szerződések kiigazításáról szóló okmányra, és különösen annak 45. cikkére,
   tekintettel az Európai Parlament véleményeire,
   a Bizottság elnökével történő közös megegyezéssel,
   A KÖVETKEZŐKÉPPEN HATÁROZOTT:
   1. cikk
   A Tanács a 2007. január 1-jétől2009. október 31-ig terjedő időszakra a következő személyeket nevezi ki a Bizottság tagjaivá:

               Meglena KUNEVA

               Leonard ORBAN.

         2. cikk
   Ez a határozat 2007. január 1-jén lép hatályba.
   3. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2007. január 1-jén.

            a Tanács részéről

            az elnök

         F.-W. STEINMEIER


title: 2012/511/EU: A Tanács határozata ( 2012. július 23. ) az Élelmezésisegély-egyezmény Európai Unió nevében történő aláírásáról

text:
               22.9.2012

               HU

               Az Európai Unió Hivatalos Lapja

               L 256/3

         A TANÁCS HATÁROZATA
   (2012. július 23.)
   az Élelmezésisegély-egyezmény Európai Unió nevében történő aláírásáról
   (2012/511/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 214. cikke (4) bekezdésére, összefüggésben annak 218. cikke (5) bekezdésével,
   tekintettel az Európai Bizottság javaslatára,
   mivel:

               (1)

               Az Unió az 1999. évi Élelmiszersegély-egyezmény (1) (a továbbiakban: az 1999-es egyezmény) részes fele, amely 2012. július 1-jével hatályát veszti.

               (2)

               2010. november 17-én a Tanács felhatalmazta a Bizottságot, hogy tárgyalásokat folytasson az élelmezési segély korszerű megközelítését magába foglaló és alkalmazó Élelmezésisegély-egyezmény (a továbbiakban: az egyezmény) létrehozásáról, amely felváltaná az 1999-es egyezményt.

               (3)

               A tárgyalások 2012. április 25-én lezárultak.

               (4)

               Az Unió érdekében áll, hogy aláírja az egyezményt, mivel az hozzájárulna az Európai Unió működéséről szóló szerződés 214. cikke (1) bekezdésében említett humanitárius segítségnyújtásra vonatkozó célok eléréséhez.

               (5)

               Az egyezmény 2012. december 31-ig áll nyitva aláírásra.

               (6)

               Az egyezményt az Európai Unió nevében alá kell írni, feltételezve annak megkötését,

         ELFOGADTA EZT A HATÁROZATOT:
   1. cikk
   Az Élelmezésisegély-egyezménynek (a továbbiakban: az egyezmény) aláírására a Tanács – feltételezve az említett egyezmény megkötését – az Unió nevében felhatalmazást ad (2).
   2. cikk
   A Tanács elnöke felhatalmazást kap, hgy kijelölje az egyezménynek az Unió nevében történő aláírására jogosult személy(eke)t..
   3. cikk
   Ez a határozat az elfogadásának napján lép hatályba.

      Kelt Brüsszelben, 2012. július 23-án.

            a Tanács részéről

            az elnök

         C. ASHTON

      (1)  HL L 222., 1999.8.24., 40. o.

      (2)  Az egyezmény szövegét a megkötéséről szóló határozattal együtt teszik közzé.


title: Az Európai Parlament (EU) 2016/1599 határozata (2016. április 28.) az ARTEMIS közös vállalkozás 2014-es pénzügyi évre vonatkozó elszámolása lezárásáról

text:
               14.9.2016

               HU

               Az Európai Unió Hivatalos Lapja

               L 246/430

         AZ EURÓPAI PARLAMENT (EU) 2016/1599 HATÁROZATA
   (2016. április 28.)
   az ARTEMIS közös vállalkozás 2014-es pénzügyi évre vonatkozó elszámolása lezárásáról
   AZ EURÓPAI PARLAMENT,

               —

               tekintettel az ARTEMIS közös vállalkozás 2014-es pénzügyi évre vonatkozó végleges éves beszámolójára,

               —

               tekintettel a Számvevőszéknek az ARTEMIS közös vállalkozás 2014. január 1. és június 26. közötti időszakra vonatkozó éves beszámolójáról szóló jelentésére, a közös vállalkozás válaszával együtt (1),

               —

               tekintettel a Számvevőszéknek a 2014-es pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára (2),

               —

               tekintettel a közös vállalkozásnak a 2014-es pénzügyi évre szóló költségvetése végrehajtására vonatkozó felelőssége alóli mentesítéséről szóló, 2016. február 12-i tanácsi ajánlásra (05587/2016 – C8-0055/2016),

               —

               tekintettel az Európai Unió működéséről szóló szerződés 319. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 209. cikkére,

               —

               tekintettel a beágyazott számítástechnikai rendszerekre irányuló közös technológiai kezdeményezést megvalósító ARTEMIS közös vállalkozás létrehozásáról szóló, 2007. december 20-i 74/2008/EK tanácsi rendeletre (4),

               —

               tekintettel az ECSEL közös vállalkozás létrehozásáról szóló, 2014. május 6-i 561/2014/EU tanácsi rendeletre (5) és különösen annak 12. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (6),

               —

               tekintettel az Európai Parlament és a Tanács 966/2012/EU, Euratom rendelete 209. cikkében említett, a köz- és magánszféra közötti partnerségre létrehozott szervek számára kidolgozott pénzügyi szabályzat-mintáról szóló, 2013. szeptember 30-i 110/2014/EU felhatalmazáson alapuló bizottsági rendeletre (7),

               —

               tekintettel eljárási szabályzata 94. cikkére és V. mellékletére,

               —

               tekintettel a Költségvetési Ellenőrző Bizottság jelentésére (A8-0092/2016),

               1.

               elhalasztja az ARTEMIS közös vállalkozás 2014-es pénzügyi évre vonatkozó elszámolásának lezárását;

               2.

               utasítja elnökét, hogy továbbítsa ezt a határozatot az ECSEL közös vállalkozás ügyvezető igazgatójának, a Tanácsnak, a Bizottságnak és a Számvevőszéknek és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 422., 2015.12.17., 9. o.

      (2)  HL C 422., 2015.12.17., 10. o.

      (3)  HL L 298., 2012.10.26., 1. o.

      (4)  HL L 30., 2008.2.4., 52. o.

      (5)  HL L 169., 2014.6.7., 152. o.

      (6)  HL L 357., 2002.12.31., 72. o.

      (7)  HL L 38., 2014.2.7., 2. o.


title: 2007/372/EK: A Bizottság határozata ( 2007. május 31. ) a 2004/20/EK határozatnak az Intelligens Energiával Foglalkozó Végrehajtó Hivatal Versenyképességi és Innovációs Végrehajtó Hivatallá történő átalakítása céljából történő módosításáról

text:
               1.6.2007

               HU

               Az Európai Unió Hivatalos Lapja

               L 140/52

      A BIZOTTSÁG HATÁROZATA

   (2007. május 31.)
   a 2004/20/EK határozatnak az Intelligens Energiával Foglalkozó Végrehajtó Hivatal Versenyképességi és Innovációs Végrehajtó Hivatallá történő átalakítása céljából történő módosításáról
   (2007/372/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a közösségi programok igazgatásában bizonyos feladatokkal megbízott végrehajtó hivatalokra vonatkozó alapszabály megállapításáról szóló, 2002. december 19-i 58/2003/EK tanácsi rendeletre (1),
   mivel:

               (1)

               A foglalkoztatásra és növekedésre irányuló lisszaboni stratégia keretében a Közösség számos, a versenyképesség és innováció előmozdítását és fejlesztését célzó intézkedést hozott annak érdekében, hogy hozzájáruljon a növekedéshez, és vonzóbbá tegye Európát a befektetők és munkavállalók számára.

               (2)

               Ezen intézkedések magukban foglalják a versenyképességi és innovációs keretprogram (2007–2013) létrehozásáról szóló, 2006. október 24-i 1639/2006/EK európai parlamenti és tanácsi határozatot (2). A versenyképességi és innovációs keretprogram (a továbbiakban: VIK) célkitűzései a következők: a vállalkozások, különösen a kis- és középvállalkozások (a továbbiakban: kkv-k) versenyképességének előmozdítása; az innováció minden formájának támogatása, beleértve az ökoinnováció támogatását is; az információs társadalom fejlődésének felgyorsítása; az energiahatékonyság, valamint az új és megújuló energiaforrások támogatása. E célkitűzéseket az alábbi egyedi programok végrehajtásán keresztül kell megvalósítani: a „vállalkozási és innovációs program”, „az információs és kommunikációs technológiai politika támogatásának programja” és az „Intelligens energia – Európa program”.

               (3)

               A lisszaboni stratégia keretében hozott intézkedések magukban foglalják továbbá az árufuvarozási rendszer környezetvédelmi teljesítményjavításának közösségi pénzügyi támogatására irányuló második „Marco Polo” program létrehozásáról („Marco Polo II”) és az 1382/2003/EK rendelet hatályon kívül helyezéséről szóló, 2006. október 24-i 1692/2006/EK európai parlamenti és tanácsi rendeletet (3). A Marco Polo II célkitűzései a következők: a túlterheltség csökkentése, a közlekedési rendszer környezetvédelmi teljesítményének javítása és az intermodális szállítás megerősítése, ily módon hozzájárulva a Közösségen belüli hatékony és fenntartható közlekedési rendszerek kiépüléséhez, valamint – különösen a kkv-k esetében – a versenyképességhez és az innovációhoz.

               (4)

               A 2004/20/EK bizottsági határozat (4) létrehozta az Intelligens Energiával Foglalkozó Végrehajtó Hivatalt (a továbbiakban: IEVH) az energiaügy területén azon közösségi intézkedések igazgatása céljából, amelyeket az 1230/2003/EK európai parlamenti és tanácsi határozattal (5) elfogadott Intelligens energia – Európa (2003–2006) program (a továbbiakban: IEE program (2003–2006)) keretében hajtottak végre. A 2004/20/EK határozat előírja, hogy az IEVH-t 2008. december 31-ig bízzák meg a 2003–2006. évi IEE-program keretében aláírt szerződések és a támogatások végrehajtásával.

               (5)

               Egy külső tanácsadók által végzett költség-haszon elemzés rámutatott, hogy a legköltséghatékonyabb megoldás az lenne, ha az új IEE-programhoz (2007–2013) kapcsolódó program-végrehajtási feladatokkal továbbra is a meglévő IEVH-t bíznák meg.

               (6)

               Költség-haszon elemzések arra is rámutattak, hogy a VIK és a Marco Polo II. keretében a „vállalkozási és innovációs programhoz” kapcsolódó program-végrehajtási feladatokat hatékonyabban el tudná végezni egy végrehajtó hivatal, miközben e programok általános irányítását a Bizottság biztosítaná.

               (7)

               Mivel a 2007–2013. évi IEE-program beépült a VIK-be, és a VIK keretében az egységes programvégrehajtás biztosítása céljából meg kell bízni az IEVH-t a 2007–2013. évi IEE-program végrehajtásán túlmenően a „vállalkozási és innovációs programhoz” kapcsolódó egyes végrehajtási feladatokkal is – ami szintén a VIK részét képezi. Ezenkívül, mivel a Marco Polo II-nek és a VIK-nek – különösen az IEE-vel – közös célkitűzései vannak – nevezetesen az energiahatékonyság növelése a szállításban és a környezetre gyakorolt hatás csökkentése –, és mindkét programnak előnyére válhatnának a fontos szinergiák, a Marco Polo II-höz kapcsolódó egyes végrehajtási feladatokkal szintén az IEVH-t kell megbízni.

               (8)

               Az IEVH-t Versenyképességi és Innovációs Végrehajtó Hivatallá kell átalakítani, hogy az új név tükrözze további feladatköreit.

               (9)

               A 2004/20/EK határozatot tehát ennek megfelelően módosítani kell.

               (10)

               Az e határozatban előírt rendelkezések összhangban vannak a Végrehajtó Hivatalok Bizottságának véleményével,

         A KÖVETKEZŐKÉPPEN HATÁROZOTT:
   1. cikk
   A 2004/20/EK határozat a következőképpen módosul:

               1.

               Az 1. cikk (2) bekezdésének helyébe a következő szöveg lép:
               „(2)   A hivatal neve: »Versenyképességi és Innovációs Végrehajtó Hivatal«.”

               2.

               A 3. cikk helyébe a következő szöveg lép:
               „3. cikk
               Időbeli hatály
               A hivatal 2004. január 1-jétől2015. december 31-ig működik.”

               3.

               A 4. cikk helyébe a következő szöveg lép:
               „4. cikk
               Célok és feladatok
               (1)   A hivatal feladata az energiaügy, a vállalkozások, az innováció – beleértve az ökoinnovációt – és a fenntartható árufuvarozás területén a közösségi intézkedések irányításához kapcsolódó következő végrehajtási feladatok ellátása az 1639/2006/EK európai parlamenti és tanácsi határozattal létrehozott versenyképességi és innovációs keretprogram (2007–2013) (6) (a továbbiakban: VIK) és az 1692/2006/EK európai parlamenti és tanácsi rendelettel létrehozott második Marco Polo program (2007–2013) (7) keretén belül:

                           a)

                           az 1639/2006/EK határozattal létrehozott »vállalkozási és innovációs program«, az Intelligens energia – Európa program és a második Marco Polo program keretében a konkrét projektek irányítása a projektciklus valamennyi szakaszában és – amennyiben a Bizottság erre felhatalmazza – az e célból szükséges ellenőrzések elvégzése a vonatkozó határozatok elfogadásával;

                           b)

                           a bevételekre és a költségekre vonatkozó költségvetés-végrehajtási eszközök elfogadása és – amennyiben a Bizottság erre felhatalmazza – a végrehajtási intézkedések irányításához szükséges valamennyi intézkedés végrehajtása, különös tekintettel a szerződések és a támogatások odaítélésére a VIK és a második Marco Polo program keretében;

                           c)

                           a VIK és a második Marco Polo program végrehajtásának irányításához és értékeléséhez szükséges összes információ összegyűjtése, elemzése és a Bizottsághoz való továbbítása.

                     (2)   A hivatal ezenkívül irányítja a ráruházott végrehajtási intézkedéseket azok időtartamának valamennyi szakaszában, az alábbi programok keretében:

                           a)

                           az 1230/2003/EK európai parlamenti és tanácsi határozattal elfogadott Intelligens energia – Európa (2003–2006) program (8);

                           b)

                           az 1382/2003/EK európai parlamenti és tanácsi határozattal létrehozott Marco Polo (2003–2006) program (9).

                     Az első albekezdés b) pontjában szereplő végrehajtási intézkedésekre vonatkozó bizottsági jogokat és kötelezettségeket a hivatalra ruházták át.
               (3)   Az 58/2003/EK rendelet 24. cikkével létrehozott bizottság véleménye alapján a Bizottság megbízhatja a hivatalt azonos típusú feladatok elvégzésével a VIK vagy más közösségi programok keretében, az említett rendelet 2. cikkének értelmében, az (1) bekezdésben szereplő területek vonatkozásában.
               (4)   A hivatalra ruházott hatáskörről szóló bizottsági határozat részletesen felsorolja valamennyi, a hivatalra ruházott feladatot, és e határozatot minden olyan további feladat esetén ki kell igazítani, melyet adott esetben a hivatalra ruháznak. A Bizottság határozatáról tájékoztatás céljából értesíteni kell az 58/2003/EK rendelet 24. cikkével létrehozott bizottságot.

               4.

               A 6. cikk helyébe a következő szöveg lép:
               „6. cikk
               Támogatások
               A hivatal az Európai Közösségek általános költségvetésében feltüntetett, a VIK-hez és a második Marco Polo programhoz, valamint adott esetben olyan más közösségi programokhoz vagy intézkedésekhez rendelt pénzeszközökből kap támogatást, amelyek végrehajtásáért a 4. cikk (3) bekezdése értelmében a hivatal felelős.”

               5.

               A 8. cikk helyébe a következő szöveg lép:
               „8. cikk
               A működési költségvetés végrehajtása
               A hivatal az 1653/2004/EK bizottsági rendelet (10) rendelkezéseivel összhangban hajtja végre működési költségvetését.

         2. cikk
   Az „Intelligens Energiával Foglalkozó Végrehajtó Hivatalra” történő valamennyi hivatkozást a „Versenyképességi és Innovációs Végrehajtó Hivatalra” történő hivatkozásként kell értelmezni e határozat elfogadásának napjától kezdődő hatállyal.

      Kelt Brüsszelben, 2007. május 31-én.

            a Bizottság részéről

         Günter VERHEUGEN

            alelnök

      (1)  HL L 11., 2003.1.16., 1. o.

      (2)  HL L 310., 2006.11.9., 15. o.

      (3)  HL L 328., 2006.11.24., 1. o.

      (4)  HL L 5., 2004.1.9., 85. o.

      (5)  HL L 176., 2003.7.15., 29. o. A 787/2004/EK határozattal (HL L 138., 2004.4.30., 12. o.) módosított határozat.

      (6)  HL L 310., 2006.11.9., 15. o.

      (7)  HL L 328., 2006.11.24., 1. o.

      (8)  HL L 176., 2003.7.15., 29. o.

      (9)  HL L 196., 2003.8.2., 1. o.”

      (10)  HL L 297., 2004.9.22., 6. o.”


title: 2008/649/EK: A Bizottság határozata ( 2008. július 3. ) az Oroszországból származó karbamid és ammónium-nitrát oldatok behozatalát érintő dömpingellenes eljárással kapcsolatosan felajánlott kötelezettségvállalás elfogadásáról

text:
               8.8.2008

               HU

               Az Európai Unió Hivatalos Lapja

               L 213/39

      A BIZOTTSÁG HATÁROZATA

   (2008. július 3.)
   az Oroszországból származó karbamid és ammónium-nitrát oldatok behozatalát érintő dömpingellenes eljárással kapcsolatosan felajánlott kötelezettségvállalás elfogadásáról
   (2008/649/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 1995. december 22-i 384/96/EK tanácsi rendeletre (1) (a továbbiakban: alaprendelet) és különösen annak 8. és 9. cikkére,
   a tanácsadó bizottsággal folytatott konzultációt követően,
   mivel:
   A.   ELJÁRÁS

               (1)

               A Tanács az 1995/2000/EK rendelettel (2) végleges dömpingellenes vámot vetett ki a többek között Oroszországból származó karbamid- és ammóniumnitrát-oldatok (a továbbiakban: érintett termék) behozatalára. Egy 2005 szeptemberében indított hatályvesztési felülvizsgálatot követően a Tanács az 1911/2006/EK rendelettel (3) öt évvel meghosszabbította ezen intézkedések hatályát jelenlegi szintjükön.

               (2)

               A Bizottság a nyilvánosan működő részvénytársaság formájában működő ásvány- és vegyipari vállalat, az „Eurochem” – amely az orosz Novomoskovskiy Azot és a Nevinnomyssky Azot nyilvános részvénytársaság holdingja – (a továbbiakban: exportáló gyártó) kérésére bejelentette a fenti intézkedések részleges időközi felülvizsgálatának megindítását az Európai Unió Hivatalos Lapjában2006. december 19-én közzétett, eljárás megindításáról szóló értesítés (4) útján.

               (3)

               A részleges időközi felülvizsgálat az exportáló gyártóra vonatkozó végleges megállapításait és következtetéseit a 238/2008/EK tanácsi rendelet (5) tartalmazza. Az időközi felülvizsgálat során az exportáló gyártó jelezte érdeklődését egy árra vonatkozó kötelezettségvállalás iránt, ám nem nyújtott be megfelelően alátámasztott ajánlatot az alaprendelet 8. cikkének (2) bekezdésében meghatározott határidőn belül. Azonban, mint a fent említett tanácsi rendelet megállapítja, a Tanács úgy ítélte meg, hogy az exportáló gyártónak kivételesen engedélyezni kell, hogy kötelezettségvállalását az említett rendelet hatálybalépésétől számított tíz naptári napon belül benyújtsa, amit a 238/2008/EK tanácsi rendelet (57) és (58) preambulumbekezdése indokol. A fenti tanácsi határozat kihirdetését követően és a rendeletben megszabott határidőn belül az exportáló gyártó elfogadható árra vonatkozó kötelezettségvállalást nyújtott be az alaprendelet 8. cikkének (1) bekezdésével összhangban.

         B.   KÖTELEZETTSÉGVÁLLALÁS

               (4)

               Az exportáló gyártó beleegyezett abba, hogy a 3102 80 00 KN-kód alá tartozó érintett terméket olyan vagy annál magasabb áron adja el, amely kiküszöböli a dömping káros hatásait. Emellett az ajánlat előirányozza a minimumárnak az érintett termék nyilvános nemzetközi árfolyamával összhangban történő indexálását, mivel az érintett termék ára jelentős mértékben ingadozik. Az exportáló gyártó vállalta egy bizonyos mennyiségi plafon betartását is annak elkerülése érdekében, hogy behozatalai befolyásolhassák a franciaországi árakat, mivel azok szolgálnak az indexálás alapjául. A mennyiségi plafon szintje összesen az érintett termék közösségi összfogyasztásának mintegy 10 %-ában lett megállapítva.

               (5)

               Ezenfelül az exportáló gyártó annak érdekében, hogy elkerülhető legyen az árra vonatkozó kötelezettségvállalás árak keresztkompenzációjával történő megszegésének kockázata, vállalta, hogy a kötelezettségvállalás hatálya alá tartozó terméket nem ugyanazoknak az európai közösségbeli vevőknek értékesíti, akiknek más termékeket is értékesít, kivéve egyes olyan termékeket, amelyek esetében az exportáló gyártó vállalja, hogy különleges árszabályozást tart be.

               (6)

               Az exportáló gyártó a Bizottságot rendszeresen és részletesen tájékoztatja a Közösségbe irányuló kiviteléről, hogy a Bizottság hatékonyan ellenőrizhesse a kötelezettségvállalás teljesítését. Továbbá az exportáló gyártó értékesítési szerkezete olyan, hogy a Bizottság szerint korlátozott a kötelezettségvállalás megkerülésének kockázata.

               (7)

               A felajánlott kötelezettségvállalás nyilvánosságra hozatalát követően a közösségi gazdasági ágazat kifogást emelt ellene. A közösségi gazdasági ágazat azzal érvelt, hogy az érintett termék ára ingadozik, és a minimumárnak az érintett termék jegyzett árain alapuló indexálása nem valósítható meg minden piaci feltétel esetén, különösen egy kínálatvezérelt piacon, vagyis olyan piaci helyzetben, ahol a nagy kínálatnak köszönhetően a vevő határozza meg az árakat. Ezért a közösségi gazdasági ágazat azt javasolta, hogy a minimumárak indexálását a Waidhausban jegyzett földgázárakon alapuljanak. E tekintetben azonban meg kell jegyezni, hogy a földgázár-alapú indexálás ez esetben nem megvalósítható, mivel az érintett termék és a földgázárak között alig van korreláció. Ami a közösségi gazdasági ágazat azon észrevételét illeti, miszerint egy kínálatvezérelt piacon a jelenlegi indexálási képlet nem kivitelezhető, meg kell jegyezni, hogy a Bizottság ellenőrizni fogja e kötelezettségvállalást, és amennyiben létezik prima facie bizonyíték arra vonatkozóan, hogy a kötelezettségvállalás nem teljesíthető, a Bizottságnak rövid idő alatt orvosolnia kell a helyzetet, a (11) preambulumbekezdésben leírtaknak megfelelően.

               (8)

               A közösségi gazdasági ágazat érvei között szerepelt, hogy a mennyiségi plafon szintje túl magas, és kérelmezte, hogy annak maximumát a közösségi összfogyasztás 3 %-ában állapítsák meg. Állítása szerint az exportáló gyártó egy magasabb összeggel képes lenne befolyásolni a közösségi piac árait, ezáltal lehetetlenné téve a minimumár indexálását. E tekintetben meg kell jegyezni, hogy a mennyiségi plafont olyan szinten állapították meg, amely i. kielégítően korlátozza annak kockázatát, hogy az exportáló gyártó befolyásolja a franciaországi piac árait, ezáltal lehetetlenné téve az indexálási képletet; ii. ugyanakkor elég magas ahhoz, hogy a kötelezettségvállalás teljesíthető legyen. Ezenfelül a közösségi gazdasági ágazat nem támasztotta alá bizonyítékkal azon érvét, miszerint a közösségi összfogyasztás 3 %-át meghaladó mennyiség káros hatással lenn az árakra.

               (9)

               A közösségi gazdasági ágazat ezenkívül egy „progresszív mennyiségi plafon” bevezetését javasolta, miáltal az exportáló gyártó mennyiségi küszöbe éves alapon emelkedne annak függvényében, hogy az exportáló gyártó betartja-e a kötelezettségvállalás feltételeit. Ezt a javaslatot azonban elutasították, mivel a mennyiségi plafon egyetlen célja annak a kockázatnak a korlátozása, hogy az exportáló gyártó befolyásolni tudja a minimumár indexálásának alapjául szolgáló árakat. Ugyancsak meg kell jegyezni, hogy a kötelezettségvállalás megszegése esetén annak elfogadása visszavonható.

               (10)

               Tekintettel a fentiekre, az orosz exportáló gyártó által felajánlott kötelezettségvállalás elfogadható.

               (11)

               A kötelezettségvállalás különleges összetevőire (elsősorban az indexálási képlet) tekintettel azonban a Bizottság rendszeresen értékelni fogja a kötelezettségvállalás kivitelezhetőségét. A kivitelezhetőség felméréséhez a Bizottság többek között, de nem kizárólag az alábbi szempontokat veheti figyelembe: az érintett termék ára a francia piacon; az indexálási képlet együtthatójának szintje; az exportáló gyártó negyedéves eladási jelentéseiben bejelentett eladási árai; a közösségi gazdasági ágazat jövedelmezősége. Amennyiben a kivitelezhetőségi felmérés azt mutatja, hogy a közösségi gazdasági ágazat jövedelmezőségének csökkenése a kötelezettségvállalásnak tudható be, a Bizottság rövid időn belül megkísérli visszavonni a kötelezettségvállalás elfogadását az alaprendelet 8. cikkének (9) bekezdésével összhangban.

               (12)

               Annak érdekében, hogy a Bizottság hatékonyan tudja ellenőrizni, hogy a vállalatok betartják-e a kötelezettségvállalást, a szabad forgalomba bocsátás iránti kérelem megfelelő vámhatóságnak történő benyújtásakor a dömpingellenes vám befizetése alóli mentesség feltételei a következők: i. kötelezettségvállalási számla bemutatása, amely legalább a 789/2008/EK tanácsi rendelet (6) tanácsi rendelet II. mellékletében felsorolt elemeket tartalmazza; ii. az a tény, hogy az importált termékeket az említett vállalatok gyártották, szállították és számlázták közvetlenül az első független közösségi vevő részére; valamint iii. az a tény, hogy a vámhatóságnak bejelentett és bemutatott termékek pontosan megfelelnek a kötelezettségvállalási számlában szereplő leírásnak. Amennyiben nem mutatnak be ilyen számlát, vagy az nem felel meg a vámhatóságnak bemutatott terméknek, be kell fizetni a megfelelő mértékű dömpingellenes vámot.

               (13)

               A kötelezettségvállalás betartásának további biztosítása érdekében az importőröket a 789/2008/EK rendelet tájékoztatta arról, hogy az említett rendeletben előírt feltételek teljesítésének elmaradása esetén, vagy amennyiben a Bizottság visszavonja a kötelezettségvállalás elfogadását, vámtartozás vethető ki az érintett tranzakciókra.

               (14)

               A kötelezettségvállalás megszegése vagy visszavonása esetén, illetve ha a Bizottság visszavonja a kötelezettségvállalás elfogadását, az alaprendelet 9. cikkének (4) bekezdésével összhangban kivetett dömpingellenes vámot kell automatikusan alkalmazni az alaprendelet 8. cikkének (9) bekezdésével összhangban,

         A KÖVETKEZŐKÉPPEN HATÁROZOTT:
   1. cikk
   Az alábbi exportáló gyártó által az Oroszországból származó vizes vagy ammóniás oldatos karbamid és ammónium-nitrát keverékeinek behozatalát érintő dömpingellenes eljárással kapcsolatosan felajánlott kötelezettségvállalást elfogadják.

               Ország

               Vállalat

               Kiegészítő TARIC-kód

               Oroszország

               Az Eurochem nyilvánosan működő részvénytársaság (Open Joint Stock Company, OJSC) formájában működő ásvány- és vegyipari vállalat, az Eurochem vállalatcsoport tagja (Moszkva, Oroszország), a vele kapcsolatban álló OJSC NAK Azot (Novomoszkovszk, Oroszország) vagy OJSC Nevinnomyssky Azot (Nyevinnomiszk, Oroszország) vállalatok által gyártott áruk esetében, tekintet nélkül arra, hogy közvetlenül az első független közösségi vásárlónak értékesítik, vagy ugyanezen árukat az Eurochem Trading GmbH (Zug, Svájc) értékesíti az első független közösségi vásárlónak.

               A885

         2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2008. július 3-án.

            a Bizottság részéről

         Peter MANDELSON

            a Bizottság tagja

      (1)  HL L 56., 1996.3.6., 1. o. A legutóbb a 2117/2005/EK rendelettel (HL L 340., 2005.12.23., 17. o.) módosított rendelet.

      (2)  HL L 238., 2000.9.22., 15. o. Az 1675/2003/EK rendelettel (HL L 238., 2003.9.25., 4. o.) módosított rendelet

      (3)  HL L 365., 2006.12.21., 26. o.

      (4)  HL C 311., 2006.12.19., 51. o.

      (5)  HL L 75., 2008.3.18., 14. o.

      (6)  Lásd e Hivatalos Lap 14 oldalát.


title: 2014/310/CFSP: A Politikai és Biztonsági Bizottság EUCAP Sahel Mali/1/2014 határozata ( 2014. május 26. ) az Európai Unió mali KBVP-missziója (EUCAP Sahel Mali) misszióvezetőjének kinevezéséről

text:
               3.6.2014

               HU

               Az Európai Unió Hivatalos Lapja

               L 164/43

         A POLITIKAI ÉS BIZTONSÁGI BIZOTTSÁG EUCAP SAHEL MALI/1/2014 HATÁROZATA
   (2014. május 26.)
   az Európai Unió mali KBVP-missziója (EUCAP Sahel Mali) misszióvezetőjének kinevezéséről

      (2014/310/CFSP)

   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikke harmadik bekezdésére,
   tekintettel az Európai Unió mali KBVP-missziójáról (EUCAP Sahel Mali) szóló, 2014. április 15-i 2014/219/KKBP tanácsi határozatra (1) és különösen annak 7. cikke (1) bekezdésére,
   mivel:

               (1)

               A 2014/219/KKBP határozat értelmében a Politikai és Biztonsági Bizottság a Szerződés 38. cikkének megfelelően felhatalmazást kap arra, hogy meghozza az EUCAP Sahel Mali misszió politikai ellenőrzésére és stratégiai irányítására vonatkozó megfelelő határozatokat, beleértve a misszióvezető kinevezéséről szóló határozatot is.

               (2)

               Az Unió külügyi és biztonságpolitikai főképviselője azt javasolta, hogy a 2014. május 26-tól2015. január 14-ig terjedő időtartamra Albrecht CONZE-t nevezzék ki az EUCAP Sahel Mali misszióvezetőjének,

         ELFOGADTA EZT A HATÁROZATOT:
   1. cikk
   A Politikai és Biztonsági Bizottság az Európai Unió mali KBVP-missziója (EUCAP Sahel Mali) vezetőjévé a 2014. május 26-tól2015. január 14-ig terjedő időtartamra Albrecht CONZE-t nevezi ki.
   2. cikk
   Ez a határozat az elfogadásának napján lép hatályba.

      Kelt Brüsszelben, 2014. május 26-án.

            a Politikai és Biztonsági Bizottság részéről

            az elnök

         W. STEVENS

      (1)  HL L 113.. 2014.4.16., 21. o.


title: A Tanács (KKBP) 2015/76 határozata ( 2015. január 19. ) az Európai Unió mali KBVP-missziójának (EUCAP Száhil Mali) elindításáról és a 2014/219/KKBP határozat módosításáról

text:
               20.1.2015

               HU

               Az Európai Unió Hivatalos Lapja

               L 13/5

         A TANÁCS (KKBP) 2015/76 HATÁROZATA
   (2015. január 19.)
   az Európai Unió mali KBVP-missziójának (EUCAP Száhil Mali) elindításáról és a 2014/219/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére, valamint 42. cikkének (4) bekezdésére és 43. cikkének (2) bekezdésére,
   tekintettel az Európai Unió mali KBVP-missziójáról (EUCAP Sahel Mali) [helyesen: EUCAP Száhil Mali] szóló, 2014. április 15-i 2014/219/KKBP tanácsi határozatra (1) és különösen annak 4. cikkére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2014. április 15-én elfogadta a 2014/219/KKBP határozatot.

               (2)

               A Tanács 2014. október 14-én jóváhagyta az EUCAP Száhil Mali műveleti koncepcióját.

               (3)

               Azt követően, hogy a polgári műveleti parancsnok erre vonatkozó javaslatot tett és az EUCAP Száhil Mali elérte kezdeti műveleti képességét, a missziót 2015. január 15-től kezdődően 24 hónapos időtartamra el kell indítani.

               (4)

               A 2014/219/KKBP határozat 5 500 000 EUR pénzügyi referenciaösszeget irányzott elő a hatálybalépést követő első kilenc hónapos időszakra. A 2015. január 15-én kezdődő tizenkét hónapos időszakra új referenciaösszeget kell meghatározni. E célból a 2014/219/KKBP határozatot módosítani kell.

               (5)

               Az EUCAP Száhil Mali végrehajtására olyan helyzetben kerül sor, amely rosszabbodhat és akadályozhatja az Unió külső tevékenysége tekintetében az Európai Unióról szóló szerződés 21. cikkében meghatározott célkitűzések elérését,

         ELFOGADTA EZT A HATÁROZATOT:
   1. cikk
   Az Európai Unió mali KBVP-misszióját (EUCAP Száhil Mali) 2015. január 15-én el kell indítani.
   2. cikk
   Az EUCAP Száhil Mali polgári műveleti parancsnoka felhatalmazást kap arra, hogy azonnali hatállyal megkezdje a művelet végrehajtását.
   3. cikk
   A 2014/219/KKBP határozat 14. cikkének (1) bekezdése helyébe a következő szöveg lép:

      „(1)   Az EUCAP Száhil Malival kapcsolatos kiadások fedezésére szolgáló pénzügyi referenciaösszeg a 2014. április 15. és 2015. január 14. közötti időszakban 5 500 000 EUR. Az EUCAP Száhil Malival kapcsolatos kiadások fedezésére szolgáló pénzügyi referenciaösszeg a 2015. január 15. és 2016. január 14. közötti időszakban 11 400 000 EUR. Az ezt követő időszakok tekintetében előirányzandó pénzügyi referenciaösszegről a Tanács dönt.”

   4. cikk
   Ez a határozat az elfogadásának napján lép hatályba.
   Ezt a rendeletet 2015. január 15-től kel alkalmazni.

      Kelt Brüsszelben, 2015. január 19-én.

            a Tanács részéről

            az elnök

         F. MOGHERINI

      (1)  HL L 113., 2014.4.16., 21. o.


title: 2013/86/EU: A Tanács határozata ( 2013. február 12. ) a biológiai biztonságról szóló Cartagena Jegyzőkönyvhöz csatolt, a felelősségről és jogorvoslatról szóló Nagojai–Kuala Lumpur-i Kiegészítő Jegyzőkönyvnek Európai Unió nevében történő megkötéséről  EGT-vonatkozású szöveg

text:
               19.2.2013

               HU

               Az Európai Unió Hivatalos Lapja

               L 46/1

      A TANÁCS HATÁROZATA

   (2013. február 12.)
   a biológiai biztonságról szóló Cartagena Jegyzőkönyvhöz csatolt, a felelősségről és jogorvoslatról szóló Nagojai–Kuala Lumpur-i Kiegészítő Jegyzőkönyvnek Európai Unió nevében történő megkötéséről
   (EGT-vonatkozású szöveg)
   (2013/86/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 192. cikkére, összefüggésben annak 218. cikke (6) bekezdésének a) pontjával,
   tekintettel az Európai Bizottság javaslatára,
   tekintettel az Európai Parlament egyetértésére (1),
   mivel:

               (1)

               A Biológiai Sokféleség Egyezményhez csatolt, a biológiai biztonságról szóló Cartagena Jegyzőkönyv (2) (a továbbiakban: a Jegyzőkönyv) 27. cikke úgy rendelkezik, hogy a Jegyzőkönyv Részes Feleinek találkozójául szolgáló Részes Felek Konferenciája első találkozóján eljárást fogad el az élő, módosított szervezetek határokon átnyúló mozgásából eredő károkkal kapcsolatos felelősséggel és jogorvoslattal foglalkozó nemzetközi szabályok és eljárások kidolgozására.

               (2)

               2007 júniusában a Tanács határozatot fogadott el, melyben felhatalmazta a Bizottságot arra, hogy ezen a területen a felelősséggel és a jogorvoslattal kapcsolatos tárgyalásokon az Unió nevében az Unió hatáskörébe tartozó kérdések vonatkozásában, meghatározott tárgyalási irányelveknek megfelelően részt vegyen. A felhatalmazást 2008 októberében kiterjesztették a tárgyalások utolsó szakaszára.

               (3)

               A Jegyzőkönyv Részes Feleinek találkozójául szolgáló Részes Felek Nagojában (Japán) tartott ötödik Konferenciája során az Unió támogatta a biológiai biztonságról szóló Cartagena Jegyzőkönyvhöz csatolt, a felelősségről és jogorvoslatról szóló Nagojai–Kuala Lumpur-i Kiegészítő Jegyzőkönyvre (a továbbiakban: Kiegészítő Jegyzőkönyv) vonatkozóan elért végleges kompromisszumot, tekintettel arra, hogy annak tartalma megfelelt az elfogadott uniós álláspontnak és a Bizottságnak címzett tárgyalási irányelveknek.

               (4)

               2010. október 15-én a Jegyzőkönyv Részes Feleinek találkozójául szolgáló Részes Felek ötödik Konferenciájának utolsó plenáris ülésén elfogadták a Kiegészítő Jegyzőkönyvet.

               (5)

               A Tanács 2010. december 20-án üdvözölte a Kiegészítő Jegyzőkönyv elfogadását.

               (6)

               A Tanács 2011. május 6-i határozatával (3) összhangban az Unió 2011. május 11-én aláírta a Kiegészítő Jegyzőkönyvet, feltételezve annak egy későbbi időpontban történő megkötését.

               (7)

               A Biológiai Sokféleség Egyezmény (4) 34. cikke értelmében a szóban forgó egyezményhez csatolt jegyzőkönyveket az államoknak és a regionális gazdasági integrációs szervezeteknek meg kell erősíteniük, el kell fogadniuk, illetve jóvá kell hagyniuk.

               (8)

               Az Uniónak és tagállamainak törekedniük kell arra, hogy a Kiegészítő Jegyzőkönyv megerősítéséről, elfogadásáról, illetve jóváhagyásáról szóló okiratukat a lehető leghamarabb letétbe helyezzék.

               (9)

               A Kiegészítő Jegyzőkönyv hozzájárul az Unió környezetvédelmi politikája céljainak eléréséhez.

               (10)

               A Kiegészítő Jegyzőkönyvet ezért az Unió nevében jóvá kell hagyni,

         ELFOGADTA EZT A HATÁROZATOT:
   1. cikk
   A biológiai biztonságról szóló Cartagena Jegyzőkönyvhöz csatolt, a felelősségről és jogorvoslatról szóló Nagojai–Kuala Lumpur-i Kiegészítő Jegyzőkönyvet a Tanács az Unió nevében jóváhagyja.
   A Kiegészítő Jegyzőkönyv szövegét csatolták e határozathoz.
   2. cikk
   A Tanács elnöke kijelöli az(oka)t a személy(eke)t, aki(k) az Unió nevében az Unió hatáskörébe tartozó kérdések vonatkozásában jogosult(ak) a Kiegészítő Jegyzőkönyv 18. cikkében előírt jóváhagyási okirat letétbe helyezésére (5). Ezzel párhuzamosan ez(ek) a személy(ek) a Biológiai Sokféleség Egyezmény 34. cikkének (3) bekezdésével összhangban letétbe helyezi(k) az e határozat mellékletében foglalt nyilatkozatot.
   3. cikk
   Ez a határozat az elfogadásának napján lép hatályba.

      Kelt Brüsszelben, 2013. február 12-én.

            a Tanács részéről

            az elnök

         M. NOONAN

      (1)  A Hivatalos Lapban még nem tették közzé.

      (2)  HL L 201., 2002.7.31., 50. o.

      (3)  A Hivatalos Lapban még nem tették közzé.

      (4)  HL L 309., 1993.12.13., 3. o.

      (5)  A Tanács Főtitkársága gondoskodik a Kiegészítő Jegyzőkönyv hatálybalépése időpontjának az Európai Unió Hivatalos Lapjában történő kihirdetéséről.

      MELLÉKLET

         AZ EURÓPAI UNIÓNAK A BIOLÓGIAI SOKFÉLESÉG EGYEZMÉNY 34. CIKKE (3) BEKEZDÉSE SZERINTI NYILATKOZATA

      „Az Európai Unió kijelenti, hogy az Európai Unió működéséről szóló szerződéssel és különösen annak 191. cikkével összhangban hatásköre kiterjed olyan nemzetközi megállapodások megkötésére és az azokból eredő kötelezettségek végrehajtására, amelyek a következő célkitűzések eléréséhez járulnak hozzá:

                  —

                  a környezet minőségének megőrzése, védelme és javítása,

                  —

                  az emberi egészség védelme,

                  —

                  a természeti erőforrások körültekintő és ésszerű hasznosítása,

                  —

                  a regionális vagy világméretű környezeti problémák leküzdésére, és különösen az éghajlatváltozás elleni küzdelemre irányuló intézkedések ösztönzése nemzetközi szinten.

            Az Európai Unió ezenfelül a polgári ügyekben folytatott igazságügyi együttműködés területén uniós szintű intézkedéseket fogad el belső piacának megfelelő működése érdekében.
      Az Európai Unió kijelenti, hogy már elfogadta az ezen Kiegészítő Jegyzőkönyv hatálya alá tartozó kérdéseket szabályozó, tagállamaira nézve kötelező hatállyal bíró jogi aktusokat. Az uniós hatáskör gyakorlása – természetéből adódóan – folyamatosan fejlődik. A Biológiai Sokféleség Egyezményhez csatolt, a biológiai biztonságról szóló Cartagena Jegyzőkönyv 20. cikke (3) bekezdésének a) pontja szerinti kötelezettségeinek teljesítése érdekében az Unió naprakészen fogja tartani a jogi aktusoknak a Biológiai Biztonság Kérdéseiben illetékes Információs Központ részére már továbbított jegyzékét.
      Az Európai Unió felelős az e Kiegészítő Jegyzőkönyvből eredő, a hatályos uniós jog hatálya alá tartozó kötelezettségek teljesítéséért.”

      FORDÍTÁS

         A BIOLÓGIAI BIZTONSÁGRÓL SZÓLÓ CARTAGENA JEGYZŐKÖNYVHÖZ CSATOLT, A FELELŐSSÉGRŐL ÉS JOGORVOSLATRÓL SZÓLÓ NAGOJAI–KUALA LUMPUR-I KIEGÉSZÍTŐ JEGYZŐKÖNYV

      A KIEGÉSZÍTŐ JEGYZŐKÖNYV RÉSZES FELEI,
      AKIK a Biológiai Sokféleség Egyezmény Biológiai Biztonságról szóló Cartagena Jegyzőkönyvének (a továbbiakban: a Jegyzőkönyv) Részes Felei,
      FIGYELEMBE VÉVE a Környezetről és Fejlődésről szóló Riói Nyilatkozat 13. elvét,
      MEGERŐSÍTVE a Környezetről és Fejlődésről szóló Riói Nyilatkozat 15. elvében foglalt elővigyázatos megközelítést,
      FELISMERVE annak szükségességét, hogy kár bekövetkezésekor vagy kellőképpen valószínűsíthető előfordulásakor megfelelő válaszintézkedéseket hozzanak a Jegyzőkönyvvel összhangban,
      TEKINTETTEL a Jegyzőkönyv 27. cikkére,
      A KÖVETKEZŐKBEN ÁLLAPODTAK MEG:
      1. cikk
      Célkitűzés
      E Kiegészítő Jegyzőkönyv célkitűzése, hogy hozzájáruljon a biológiai sokféleség megőrzéséhez és fenntartható hasznosításához, figyelembe véve az emberi egészségre gyakorolt kockázatokat is, az élő, módosított szervezetekre vonatkozó felelősség és jogorvoslat területén kialakított nemzetközi szabályok és eljárások biztosításával.
      2. cikk
      Fogalmak használata
      (1)   A Biológiai Sokféleség Egyezmény (a továbbiakban: az Egyezmény) 2. cikkében és a Jegyzőkönyv 3. cikkében használt fogalmak vonatkoznak e Kiegészítő Jegyzőkönyvre.
      (2)   Ezenkívül e Kiegészítő Jegyzőkönyv alkalmazásában:
      a)   „Jegyzőkönyv Részes Feleinek találkozójául szolgáló Részes Felek Konferenciája”: az Egyezmény Részes Feleinek konferenciája, amely a Jegyzőkönyv Részes Feleinek találkozójául szolgál;
      b)   „kár”: a biológiai sokféleség megőrzésére és fenntartható hasznosítására kifejtett olyan káros hatás, figyelembe véve az emberi egészségre gyakorolt kockázatokat is, amely:
      c)   „gazdasági szereplő”: az élő, módosított szervezetek felett közvetlen vagy közvetett ellenőrzéssel rendelkező olyan személy, aki értelem szerint és a nemzeti jog meghatározása szerint lehet többek között az engedély tulajdonosa, az a személy, aki forgalomba hozta az élő, módosított szervezetet, a fejlesztő, a gyártó, a bejelentő, az exportőr, az importőr, a szállítmányozó vagy a beszállító;
      d)   „válaszintézkedések”: indokolt lépések

                  a)

                  a biológiai sokféleség helyreállítása abba az állapotba, amelyben a kár bekövetkezése előtt volt; vagy annak legközelebbi megfelelőjébe; ahol pedig az illetékes hatóság úgy határoz, hogy ez nem lehetséges;

                  b)

                  a helyreállítás történhet többek között úgy, hogy a biológiai sokféleséget ért veszteséget ugyanannak a biológiai sokféleségnek más komponenseivel helyettesítik a hasznosítás ugyanazon vagy másik típusára vonatkozóan ugyanazon, vagy adott esetben alternatív helyszínen.

            (3)   A „jelentős” káros hatást olyan tényezők alapján kell meghatározni, mint:

                  a)

                  a hosszú távú vagy maradandó változás, amely alatt olyan változás értendő, amelyet belátható időn belül a természet nem állít helyre;

                  b)

                  a biológiai sokféleség komponenseit károsan befolyásoló minőségi és mennyiségi változások mértéke;

                  c)

                  a biológiai sokféleség komponensei azon képességének csökkenése, hogy termékeket és szolgáltatásokat nyújtsanak;

                  d)

                  az emberi egészségre gyakorolt káros hatások mértéke a Jegyzőkönyv értelmében.

            3. cikk
      Hatály
      (1)   Ez a Kiegészítő Jegyzőkönyv az élő, módosított szervezetek határokon átnyúló mozgásából eredő károkra vonatkozik. Az érintett élő módosított szervezetek azok:

                  a)

                  amelyeket élelmiszerként vagy takarmányként történő közvetlen felhasználásra vagy feldolgozásra szántak;

                  b)

                  amelyeket zárt rendszerben történő felhasználásra szántak;

                  c)

                  amelyeket a környezetbe történő szándékos kibocsátásra szántak.

            (2)   Tekintettel a határokon átnyúló szándékos mozgásokra, ez a Kiegészítő Jegyzőkönyv a fenti (1) bekezdésben említett, az élő, módosított szervezetek engedélyezett használatából eredő károkra vonatkozik.
      (3)   Ez a Kiegészítő Jegyzőkönyv vonatkozik továbbá a Jegyzőkönyv 17. cikkében említett, határokon átnyúló véletlenszerű mozgásokból eredő károkra, valamint azokra a károkra, amelyek a Jegyzőkönyv 25. cikkében említett határokon átnyúló illegális mozgásokból származnak.
      (4)   Ez a Kiegészítő Jegyzőkönyv az élő, módosított szervezetek olyan határokon átnyúló mozgásából eredő kárra vonatkozik, amely azután következett be, hogy e Kiegészítő Jegyzőkönyv hatályba lépett azon Részes Fél tekintetében, amelynek joghatósága alá tartozó területére a határon átnyúló mozgás irányult.
      (5)   Ez a Kiegészítő Jegyzőkönyv a Részes Felek nemzeti joghatósága alá tartozó területének határain belül történt károkra vonatkozik.
      (6)   A Részes Felek a nemzeti jogukban meghatározott kritériumokat alkalmazhatják a joghatóságuk alá tartozó terület határain belül bekövetkezett károkra.
      (7)   Az e Kiegészítő Jegyzőkönyvet végrehajtó nemzeti jognak azokra a károkra is vonatkoznia kell, amelyek a nem Részes Felektől származó élő, módosított szervezetek határokon átnyúló mozgásából erednek.
      4. cikk
      Ok-okozati összefüggés
      A kár és a kérdéses élő, módosított szervezet közötti ok-okozati összefüggést a nemzeti joggal összhangban kell megállapítani.
      5. cikk
      Válaszintézkedések
      (1)   Kár esetére a Részes Felek előírják az érintett gazdasági szereplő vagy szereplők számára, hogy az illetékes hatóság előírásai szerint:

                  a)

                  azonnal tájékoztassák az illetékes hatóságot;

                  b)

                  mérjék fel a kárt; és

                  c)

                  hozzanak megfelelő válaszintézkedéseket.

            (2)   Az illetékes hatóság:

                  a)

                  azonosítja a kárt okozó gazdasági szereplőt;

                  b)

                  felméri a kárt; és

                  c)

                  meghatározza, hogy a gazdasági szereplőnek milyen válaszintézkedéseket kell tennie.

            (3)   Amennyiben megfelelő információk, köztük a rendelkezésre álló tudományos információ vagy a Biológiai Biztonság Kérdéseiben illetékes Információs Központban elérhető információk alapján kellőképpen valószínűsíthető, hogy időben történő válaszintézkedés nélkül a kár be fog következni, ennek elkerülésére a gazdasági szereplőnek megfelelő válaszintézkedéseket kell hoznia.
      (4)   Az illetékes hatóság megfelelő válaszintézkedéseket tehet, különösen akkor, ha a gazdasági szereplő elmulasztotta azt.
      (5)   Az illetékes hatóságnak joga van ahhoz, hogy a gazdasági szereplővel megtéríttesse a kár felmérésének és a megfelelő válaszintézkedések végrehajtásának költségeit és az azzal járó kiadásait. A Részes Felek nemzeti joga rendelkezhet más olyan helyzetekről is, amelyekben a gazdasági szereplőtől nem követelhető meg a költségek és kiadások fedezése.
      (6)   Az illetékes hatóságnak meg kell indokolnia azt a döntését, amelyben válaszintézkedések meghozatalára kötelezi a gazdasági szereplőt. Az ilyen döntésekről értesíteni kell a gazdasági szereplőt. A nemzeti jognak rendelkeznie kell a jogorvoslatról, beleértve az ilyen döntések közigazgatási vagy jogi felülvizsgálatának lehetőségét is. Az illetékes hatóság a nemzeti jognak megfelelően a rendelkezésre álló jogorvoslati lehetőségekről is tájékoztatja a gazdasági szereplőt. Az ilyen jogorvoslat igénybevétele nem akadályozza az illetékes hatóságot abban, hogy a megfelelő körülmények között válaszintézkedéseket hozzon, hacsak a nemzeti jog másként nem rendelkezik.
      (7)   E cikk végrehajtása során és azzal a céllal, hogy meghatározzák az illetékes hatóság által megkövetelendő vagy meghozandó konkrét válaszintézkedéseket, a Részes Felek adott esetben megállapíthatják, hogy a polgári jogi felelősséget szabályozó nemzeti joguk rendelkezik-e már válaszintézkedésekről.
      (8)   A válaszintézkedéseket a nemzeti joggal összhangban kell végrehajtani.
      6. cikk
      Mentességek
      (1)   A Részes Felek nemzeti jogukban az alábbi mentességekről rendelkezhetnek:

                  a)

                  elemi csapás vagy vis maior; és

                  b)

                  háború vagy polgári zavargás.

            (2)   A Részes Felek, belátásuk szerint rendelkezhetnek a nemzeti jogukban bármely egyéb mentességről vagy mérséklésről is.
      7. cikk
      Határidők
      A Részes Felek nemzeti jogukban rendelkezhetnek:

                  a)

                  relatív és/vagy abszolút határidőkről, beleértve a válaszintézkedésekre vonatkozó határidőket is; és

                  b)

                  annak az időtartamnak a kezdetéről, amelyre a határidő vonatkozik.

            8. cikk
      Pénzügyi korlátok
      A Részes Felek nemzeti jogukban rendelkezhetnek a válaszintézkedésekkel kapcsolatos költségek és kiadások megtérítésére vonatkozó pénzügyi korlátokról.
      9. cikk
      Visszkereseti jog
      Ez a Kiegészítő Jegyzőkönyv nem határol be vagy korlátoz olyan visszkereseti vagy kártérítési jogokat, amelyekkel valamely gazdasági szereplő bármely más személyekkel szemben élhet.
      10. cikk
      Pénzügyi biztosíték
      (1)   A Részes Felek fenntartják a jogot arra, hogy nemzeti jogukban pénzügyi biztosítékról rendelkezzenek.
      (2)   A Részes Felek a fenti (1) bekezdésben említett jogukat a nemzetközi jog szerinti jogaikkal és kötelezettségeikkel összhangban gyakorolják, figyelembe véve a Jegyzőkönyv preambulumának utolsó három bekezdését.
      (3)   A Jegyzőkönyv Részes Feleinek találkozójául szolgáló Részes Felek Konferenciája a Kiegészítő Jegyzőkönyv hatálybalépése utáni első találkozóján felkéri a Titkárságot, hogy készítsen átfogó tanulmányt többek között az alábbiakról:

                  a)

                  a pénzügyi biztosítékokra vonatkozó mechanizmusok módozatai;

                  b)

                  e mechanizmusok környezeti, gazdasági és társadalmi hatásainak felmérése, különösen a fejlődő országokat érintően; és

                  c)

                  a pénzügyi biztosíték nyújtására szolgáló megfelelő egységek meghatározása.

            11. cikk
      Az államok felelőssége a nemzetközi joggal ellentétes cselekményekért
      Ez a Kiegészítő Jegyzőkönyv nem érinti az államoknak az általános nemzetközi jog szabályai szerinti jogait és kötelezettségeit az államoknak a nemzetközi joggal ellentétes cselekményekért való felelőssége tekintetében.
      12. cikk
      Végrehajtás és kapcsolat a polgári jogi felelősséggel
      (1)   A Részes Felek nemzeti jogukban rendelkeznek a kár kezelésével kapcsolatos szabályokról és eljárásokról. E kötelezettség végrehajtása érdekében a Részes Felek rendelkeznek a válaszintézkedésekről e Kiegészítő Jegyzőkönyvvel összhangban, és adott esetben:

                  a)

                  meglévő nemzeti jogukat alkalmazhatják, ideértve, ahol alkalmazható, a polgári jogi felelősségre vonatkozó általános szabályokat és eljárásokat is;

                  b)

                  kifejezetten erre a célra polgári jogi felelősségre vonatkozó szabályokat és eljárásokat alkalmazhatnak vagy alakíthatnak ki; vagy

                  c)

                  a kettő kombinációját alkalmazhatják vagy alakíthatják ki.

            (2)   Abból a célból, hogy a nemzeti jogukban megfelelő szabályokat és eljárásokat határozzanak meg a 2. cikk (2) bekezdése b) pontjának meghatározása szerinti kárhoz kapcsolódó anyagi vagy személyben bekövetkező károkért való polgári jogi felelősségre vonatkozóan, a Részes Felek:

                  a)

                  továbbra is alkalmazzák a meglévő, a polgári jogi felelősségre vonatkozó általános jogukat;

                  b)

                  kifejezetten erre a célra alakítanak ki és alkalmaznak, vagy továbbra is alkalmaznak polgári jogi felelősségre vonatkozó jogszabályokat; vagy

                  c)

                  ezek kombinációját alakítják ki és alkalmazzák, vagy alkalmazzák továbbra is.

            (3)   A fenti (1) és (2) bekezdés b) vagy c) pontjaiban említett polgári jogi felelősségre vonatkozó jogszabályok kialakításakor a Részes Felek, adott esetben többek között az alábbi elemekről rendelkeznek:

                  a)

                  kár;

                  b)

                  a felelősség mértéke, beleértve az objektív és a vétkességen alapuló felelősséget;

                  c)

                  a felelősség visszavezetése, ahol alkalmazható;

                  d)

                  kereset indításához való jog.

            13. cikk
      Értékelés és felülvizsgálat
      A Jegyzőkönyv Részes Feleinek találkozójául szolgáló Részes Felek Konferenciája e Kiegészítő Jegyzőkönyv hatékonyságát annak hatálybalépését követően öt évvel, és azt követően öt évenként felülvizsgálja, feltéve, hogy az ilyen felülvizsgálatot igénylő információkat a Részes Felek rendelkezésre bocsátják. A felülvizsgálatot a Jegyzőkönyv 35. cikkében meghatározottak szerint a Jegyzőkönyv értékelésének és felülvizsgálatának összefüggésében kell végezni, hacsak a jelen Kiegészítő Jegyzőkönyv Részes Felei másként nem határoznak. Az első felülvizsgálatnak magában kell foglalnia a 10. és 12. cikk hatékonyságának felülvizsgálatát is.
      14. cikk
      A Jegyzőkönyv Részes Feleinek találkozójául szolgáló Részes Felek Konferenciája
      (1)   Az Egyezmény 32. cikkének (2) bekezdése fenntartásával a Jegyzőkönyv Részes Feleinek találkozójául szolgáló Részes Felek Konferenciája e Kiegészítő Jegyzőkönyv Részes Feleinek találkozójául szolgál.
      (2)   A Jegyzőkönyv Részes Feleinek találkozójául szolgáló Részes Felek Konferenciája rendszeres felülvizsgálatnak veti alá az e Kiegészítő Jegyzőkönyvben foglaltak végrehajtását, és mandátumának keretein belül ennek hatékony előmozdítását szolgáló döntéseket hoz. A Jegyzőkönyv Részes Feleinek találkozójául szolgáló Részes Felek Konferenciája végrehajtja az e Kiegészítő Jegyzőkönyv által, valamint értelemszerűen a Jegyzőkönyv 29. cikke (4) bekezdésének a) és f) pontja által ráruházott feladatokat.
      15. cikk
      Titkárság
      Az Egyezmény 24. cikke által létrehozott Titkárság e Kiegészítő Jegyzőkönyv Titkárságául is szolgál.
      16. cikk
      Kapcsolat az Egyezménnyel és a Jegyzőkönyvvel
      (1)   E Kiegészítő Jegyzőkönyv kiegészíti a Jegyzőkönyvet, azt nem változtatja meg és nem módosítja.
      (2)   E Kiegészítő Jegyzőkönyv nem érinti az e Kiegészítő Jegyzőkönyv Részes Feleinek az Egyezmény és a Jegyzőkönyv szerinti jogait és kötelezettségeit.
      (3)   Hacsak e Kiegészítő Jegyzőkönyv másként nem rendelkezik, az Egyezmény és a Jegyzőkönyv rendelkezései értelemszerűen e Kiegészítő Jegyzőkönyvre is vonatkoznak.
      (4)   A fenti (3) bekezdés sérelme nélkül e Kiegészítő Jegyzőkönyv nem érinti a Részes Felek nemzetközi jog szerinti jogait és kötelezettségeit.
      17. cikk
      Aláírás
      E Kiegészítő Jegyzőkönyv aláírásra nyitva áll a Jegyzőkönyv minden Részes Fele számára az Egyesült Nemzetek Székházában, New Yorkban, 2011. március 7-től2012. március 6-ig.
      18. cikk
      Hatálybalépés
      (1)   E Kiegészítő Jegyzőkönyv a Jegyzőkönyvben Részes Fél államok vagy regionális gazdasági integrációs szervezetek általi, megerősítésről, elfogadásról, jóváhagyásról vagy csatlakozásról szóló negyvenedik okiratnak a letétbe helyezését követő kilencvenedik napon lép hatályba.
      (2)   E Kiegészítő Jegyzőkönyv az olyan állam vagy regionális gazdasági integrációs szervezet tekintetében, amely a fenti (1) bekezdésben foglaltak szerinti negyvenedik okirat letétbe helyezése után erősíti meg, fogadja el vagy hagyja jóvá azt, illetve csatlakozik ahhoz, azt a napot követő kilencvenedik napon lép hatályba, amelyen az adott állam vagy regionális gazdasági integrációs szervezet letétbe helyezi a megerősítésről, az elfogadásról, a jóváhagyásról vagy a csatlakozásról szóló okiratát, vagy – amennyiben az későbbi időpont – azon a napon, amikor a Jegyzőkönyv az adott állam vagy regionális gazdasági integrációs szervezet tekintetében hatályba lép.
      (3)   A fenti (1) és (2) bekezdés alkalmazásában egy regionális gazdasági integrációs szervezet által letétbe helyezett okirat nem számítandó hozzá az ilyen szervezet tagállamai által letétbe helyezett okiratokhoz.
      19. cikk
      Fenntartások
      E Kiegészítő Jegyzőkönyvhöz nem fűzhető fenntartás.
      20. cikk
      Felmondás
      (1)   E Kiegészítő Jegyzőkönyv adott Részes Fél tekintetében történő hatálybalépésének időpontját követő két év elteltével a Részes Fél bármikor felmondhatja e Kiegészítő Jegyzőkönyvet a Letéteményesnek címzett írásbeli nyilatkozat útján.
      (2)   Az ilyen felmondás a Letéteményessel való közlés időpontjától számított egy év elteltével, vagy a felmondó nyilatkozatban megjelölt későbbi időpontban hatályosul.
      (3)   A Jegyzőkönyvet a Jegyzőkönyv 39. cikkével összhangban felmondó Részes Felet úgy kell tekinteni, hogy e Kiegészítő Jegyzőkönyvet is felmondta.
      21. cikk
      Hiteles szövegek
      E Kiegészítő Jegyzőkönyv eredeti példányát, melynek arab, kínai, angol, francia, orosz és spanyol szövege egyaránt hiteles, az Egyesült Nemzetek Szervezetének Főtitkáránál helyezik letétbe.
      FENTIEK HITELÉÜL az arra kellő felhatalmazással rendelkező alulírottak aláírták ezt a Kiegészítő Jegyzőkönyvet.

         KELT Nagojában, a kétezer-tizedik év október havának tizenötödik napján.


title: A Tanács (EU) 2017/730 határozata (2017. április 25.) az Európai Unió és a Brazil Szövetségi Köztársaság között az 1994. évi Általános Vám- és Kereskedelmi Egyezmény (GATT) XXIV. cikkének 6. pontja és XXVIII. cikke alapján, a Horvát Köztársaság engedményes listáján szereplő engedményeknek ezen ország Európai Unióhoz való csatlakozása során történő módosításáról szóló, levélváltás formájában létrejött megállapodás megkötéséről

text:
               26.4.2017

               HU

               Az Európai Unió Hivatalos Lapja

               L 108/1

         A TANÁCS (EU) 2017/730 HATÁROZATA
   (2017. április 25.)
   az Európai Unió és a Brazil Szövetségi Köztársaság között az 1994. évi Általános Vám- és Kereskedelmi Egyezmény (GATT) XXIV. cikkének 6. pontja és XXVIII. cikke alapján, a Horvát Köztársaság engedményes listáján szereplő engedményeknek ezen ország Európai Unióhoz való csatlakozása során történő módosításáról szóló, levélváltás formájában létrejött megállapodás megkötéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben a 218. cikke (6) bekezdése második albekezdése a) pontjának v. alpontjával,
   tekintettel az Európai Bizottság javaslatára,
   tekintettel az Európai Parlament egyetértésére (1),
   mivel:

               (1)

               2013. július 15-én a Tanács felhatalmazta a Bizottságot arra, hogy a Horvát Köztársaságnak az Európai Unióhoz való csatlakozása során az 1994. évi Általános Vám- és Kereskedelmi Egyezmény (GATT) XXIV. cikkének 6. pontja értelmében tárgyalásokat kezdjen a Kereskedelmi Világszervezet bizonyos egyéb tagjaival.

               (2)

               A Bizottság a tárgyalásokat a Tanács által elfogadott tárgyalási irányelveket követve folytatta le.

               (3)

               E tárgyalások lezárultak, és az Európai Unió és a Brazil Szövetségi Köztársaság között az 1994. évi GATT XXIV. cikkének 6. pontja és XXVIII. cikke alapján, a Horvát Köztársaság engedményes listáján szereplő engedményeknek ezen ország Európai Unióhoz való csatlakozása során történő módosításáról szóló, levélváltás formájában létrejött megállapodást (a továbbiakban: a megállapodás) 2016. július 12-én parafálták.

               (4)

               A megállapodást az Unió nevében – az (EU) 2016/1995 tanácsi határozatnak (2) megfelelően – 2016. november 25-én aláírták, figyelemmel a megállapodás egy későbbi időpontban történő megkötésére.

               (5)

               A megállapodást jóvá kell hagyni,

         ELFOGADTA EZT A HATÁROZATOT:
   1. cikk
   Az Európai Unió és a Brazil Szövetségi Köztársaság között az 1994. évi Általános Vám- és Kereskedelmi Egyezmény (GATT) XXIV. cikkének 6. pontja és XXVIII. cikke alapján, a Horvát Köztársaság engedményes listáján szereplő engedményeknek ezen ország Európai Unióhoz való csatlakozása során történő módosításáról szóló, levélváltás formájában létrejött megállapodást a Tanács az Unió nevében jóváhagyja.
   A megállapodás szövegét csatolták e határozathoz.
   2. cikk
   A Tanács elnöke kijelöli az(oka)t a személy(eke)t, aki(k) jogosult(ak) a megállapodásban meghatározott, annak kifejezése céljából történő értesítés Unió nevében való megtételére, hogy az Unió a megállapodást magára nézve kötelező erejűnek ismeri el. (3)

   3. cikk
   Ez a határozat az elfogadásának napján lép hatályba.

      Kelt Luxembourgban, 2017. április 25-én.

            a Tanács részéről

            az elnök

         I. BORG

      (1)  Az Európai Parlament 2017. március 15-én egyetértését adta a megállapodás megkötéséhez.

      (2)  A Tanács (EU) 2016/1995 határozata (2016. november 11.) az Európai Unió és a Brazil Szövetségi Köztársaság között az 1994. évi Általános Vám- és Kereskedelmi Egyezmény (GATT) XXIV. cikkének 6. pontja és XXVIII. cikke alapján, a Horvát Köztársaság engedményes listáján szereplő engedményeknek ezen ország Európai Unióhoz való csatlakozása során történő módosításáról szóló, levélváltás formájában létrejött megállapodásnak az Európai Unió nevében történő aláírásáról (HL L 308., 2016.11.16., 1. o.).

      (3)  A Tanács Főtitkársága gondoskodik a megállapodás hatálybalépése napjának az Európai Unió Hivatalos Lapjában való közzétételéről.


title: A Tanács (EU) 2015/238 határozata ( 2015. február 10. ) a Seychelle-szigetek lobogója alatt közlekedő halászhajók számára az Európai Unió joghatósága alá tartozó mayotte-i vizekhez és azok biológiai erőforrásaihoz biztosított hozzáféréséről szóló, az Európai Unió és a Seychelle Köztársaság közötti megállapodásnak az Európai Unió nevében történő megkötéséről

text:
               16.2.2015

               HU

               Az Európai Unió Hivatalos Lapja

               L 40/1

         A TANÁCS (EU) 2015/238 HATÁROZATA
   (2015. február 10.)
   a Seychelle-szigetek lobogója alatt közlekedő halászhajók számára az Európai Unió joghatósága alá tartozó mayotte-i vizekhez és azok biológiai erőforrásaihoz biztosított hozzáféréséről szóló, az Európai Unió és a Seychelle Köztársaság közötti megállapodásnak az Európai Unió nevében történő megkötéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 43. cikkére, összefüggésben 218. cikke (6) bekezdésének a) pontjával és (7) bekezdésével,
   tekintettel az Európai Bizottság javaslatára,
   tekintettel az Európai Parlament egyetértésére,
   mivel:

               (1)

               Az Európai Tanács 2012. július 11-én elfogadta a 2012/419/EU határozatot (1), amely 2014. január 1-jei hatállyal módosította Mayotte Európai Unióval kapcsolatos jogállását. Az említett időponttól kezdve Mayotte nem tartozik a tengeren túli országok és területek közé, hanem az Unió egyik, az Európai Unió működéséről szóló szerződés (EUMSZ) 349. cikke értelmében vett legkülső régiója.

               (2)

               A Tanács felhatalmazta a Bizottságot, hogy az Unió nevében tárgyalásokat folytasson egy, a Seychelle Köztársaság lobogója alatt közlekedő halászhajóknak az uniós, nevezetesen Mayotte kizárólagos gazdasági övezetében található vizekhez és azok biológiai erőforrásaihoz való hozzáféréséről szóló, az Unió és a Seychelle Köztársaság közötti megállapodásról.

               (3)

               A Seychelle-szigetek lobogója alatt közlekedő halászhajók számára az Európai Unió joghatósága alá tartozó mayotte-i vizekhez és azok biológiai erőforrásaihoz biztosított hozzáféréséről szóló, az Európai Unió és a Seychelle Köztársaság közötti megállapodást (a továbbiakban: „megállapodás”) a 2014/331//EU (2) határozatnak megfelelően aláírták és a 2014. május 20-tól kezdődően ideiglenesen alkalmazzák.

               (4)

               A megállapodás a megállapodás alkalmazásának nyomon követéséért felelős vegyes bizottság létrehozásáról rendelkezik. Emellett a megállapodás értelmében a vegyes bizottság jóváhagyhatja a megállapodás bizonyos módosításait. E módosítások jóváhagyásának megkönnyítése érdekében a Bizottságot helyénvaló felhatalmazni arra, hogy konkrét feltételekre is figyelemmel a szóban forgó módosításokat egyszerűsített eljárás keretében hagyja jóvá.

               (5)

               Annak érdekében, hogy a mayotte-i hatóságok Mayotte legkülső régióvá válásának napjától kezdődően végrehajtsák a közös halászati politika szabályait, létre kell hozni a megfelelő igazgatási keretet, ellenőrzési tevékenységeket, fizikai infrastruktúrát, és gondoskodni kell a megfelelő kapacitásépítésről. Ez segíteni fogja az Unió nemzetközi jelentéstételi kötelezettségeinek teljesítésével kapcsolatos követelménynek való megfelelést is.

               (6)

               A szükséges pénzeszközöket a hajótulajdonosok által közvetlenül Mayotte-nak fizetendő díjak révén kell biztosítani Mayotte halászati hatóságai számára. Ez a megoldás különösen megfelelőnek tűnik, figyelemmel arra, hogy szoros kapcsolat alakult ki a Seychelle-szigeteki flotta és a mayotte-i francia legkülső régió helyi közössége között. A Seychelle-szigetek lobogója alatt közlekedő flotta több éve folytat tevékenységet Mayotte vizein egy Mayotte és a hajótulajdonosok közötti megállapodás értelmében, amely szerint a hajótulajdonosok engedélyezési díjat fizetnek Mayotte számára azért, hogy a vizein halászhassanak. A halászati műveletek folytonosságának és az ebből eredően Mayotte-nál jelentkező előnyök fenntartásának érdekében helyénvaló, hogy az e megállapodás szerinti, engedélyekhez és fogásokhoz kapcsolódó kifizetésekben közvetlenül Mayotte helyi közössége részesüljön.

               (7)

               A megállapodást jóvá kell hagyni,

         ELFOGADTA EZT A HATÁROZATOT:
   1. cikk
   A Seychelle-szigetek lobogója alatt közlekedő halászhajók számára az Európai Unió joghatósága alá tartozó mayotte-i vizekhez és azok biológiai erőforrásaihoz biztosított hozzáféréséről szóló, az Európai Unió és a Seychelle Köztársaság közötti megállapodást (3) az Unió nevében a Tanács jóváhagyja.
   2. cikk
   (1)   Franciaország felhatalmazást kap, hogy a Mayotte partjaihoz tartozó uniós vizekhez és azok biológiai erőforrásaihoz való hozzáférés ellentételezéseként a megállapodás melléklete III. fejezete 1. szakaszának 8. és 9. pontja, valamint 2. szakaszának értelmében a Seychelle-szigetek lobogója alatt közlekedő halászhajók üzemeltetői által az engedélyekhez és fogásokhoz kapcsolódóan teljesítendő kifizetéseket és egyéb fizetendő díjakat beszedje és legkülső régiója, Mayotte megfelelő számláján elhelyezze. Ezeket a bevételeket Franciaország arra fordítja, hogy létrehozza a megfelelő igazgatási keretet, ellenőrzési tevékenységeket, fizikai infrastruktúrát, és gondoskodjon a megfelelő kapacitás kiépítéséről azért, hogy Mayotte közigazgatási szervei teljesíthessék a közös halászati politika követelményeit.
   (2)   Franciaországnak az említett bankszámla adatait meg kell adnia a Bizottságnak.
   (3)   A megállapodás végrehajtásának minden éve végén Franciaország részletes jelentést küld a Bizottságnak a halászati engedéllyel rendelkező hajók által teljesített kifizetésekről és az említett kifizetések felhasználásáról.
   3. cikk
   A megállapodás 19. cikkében előírt értesítést az Unió nevében a Tanács elnöke teszi meg (4).
   4. cikk
   A mellékletben meghatározott rendelkezéseknek megfelelően és az ott szereplő feltételek mellett az Európai Bizottság felhatalmazást kap arra, hogy az Unió nevében jóváhagyja a megállapodásnak a vegyes bizottság által elfogadott módosításait.
   5. cikk
   Ez a határozat az elfogadásának napján lép hatályba.

      Kelt Brüsszelben, 2015. február 10-én.

            a Tanács részéről

            az elnök

         E. RINKĒVIČS

      (1)  Az Európai Tanács 2012/419/EU határozata (2012. július 11.) Mayotte Európai Unióval kapcsolatos jogállásának módosításáról (HL L 204., 2012.7.31., 131. o.).

      (2)  A Tanács 2014/331/EU határozata (2014. április 14.) a Seychelle-szigetek lobogója alatt közlekedő halászhajók számára az Európai Unió joghatósága alá tartozó mayotte-i vizekhez és azok biológiai erőforrásaihoz biztosított hozzáféréséről szóló, az Európai Unió és a Seychelle Köztársaság közötti megállapodásnak az Európai Unió nevében történő aláírásáról és ideiglenes alkalmazásáról (HL L 167., 2014.6.6., 1. o.).

      (3)  A megállapodást az aláírásról szóló határozattal együtt a Hivatalos Lap 167. számában hirdették ki (HL L 167., 2014.6.6., 4. o.).

      (4)  A Tanács Főtitkársága gondoskodik a megállapodás hatálybalépése időpontjának az Európai Unió Hivatalos Lapjában való közzétételéről.

      MELLÉKLET

         Az Unió álláspontjának a vegyes bizottságban történő kialakítására vonatkozó felhatalmazás hatálya és az ehhez kapcsolódó eljárás

                  1.

                  A Bizottság felhatalmazást kap arra, hogy tárgyalásokat folytasson a Seychelle Köztársasággal és – adott esetben – e melléklet 3. pontjának megfelelően megállapodjon a megállapodásnak a következők tekintetében történő módosításáról:

                              a)

                              a halászati lehetőségek újraértékelése és kiigazítása a megállapodás 9. cikkének megfelelően;

                              b)

                              a megállapodás és a melléklet műszaki rendelkezéseinek felülvizsgálata, ideértve a VMS-re vonatkozó műszaki szabályok felülvizsgálatát is a melléklet 6. függeléke 10. pontjának megfelelően.

                  2.

                  A megállapodás 8. cikke keretében létrehozott vegyes bizottságban a Bizottság:

                              a)

                              a közös halászati politika keretében kitűzött uniós célkitűzésekkel összhangban lép fel;

                              b)

                              a közös halászati politika külpolitikai vetületéről szóló bizottsági közleményről szóló 2012. március 19-i tanácsi következtetésekkel összhangban végzi tevékenységét;

                              c)

                              olyan álláspontokat képvisel, amelyek összeegyeztethetők a regionális halászati gazdálkodási szervezetek által elfogadott vonatkozó szabályokkal.

                  3.

                  Amikor a vegyes bizottság ülésének napirendjén egy, a megállapodásnak az 1. pontban említett módosításait érintő határozat elfogadása szerepel, minden szükséges lépést meg kell tenni annak érdekében, hogy az Unió nevében kifejtett álláspont figyelembe vegye a Bizottsághoz eljuttatott legfrissebb statisztikai, biológiai és egyéb idevágó információkat.
                  Ebből a célból, a fenti információk alapján a Bizottság szolgálatai – elegendő idővel a vegyes bizottság adott ülése előtt – megküldik az Unió tervezett álláspontjának konkrét részleteit rögzítő előkészítő dokumentumot a Tanácsnak vagy a Tanács előkészítő szerveinek, vizsgálat és jóváhagyás céljából.
                  Amennyiben a későbbi, többek között a konferencia helyszínén sorra kerülő ülések során nem lehetséges megállapodásra jutni az uniós álláspontról az új elemek figyelembevételét illetően, a kérdést vissza kell utalni a Tanács vagy előkészítői szervei elé.
                  A Bizottság felkérést kap arra, hogy – kellő időben – tegye meg a vegyes bizottság által meghozott határozat nyomán szükségessé váló lépéseket, adott esetben beleértve a vonatkozó határozatnak az Európai Unió Hivatalos Lapjában történő kihirdetését, valamint az e határozat végrehajtásához szükséges bármely javaslat benyújtását.


title: 2011/233/EU: Az Európai Parlament és a Tanács határozata ( 2011. április 5. ) az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontja alapján történő igénybevételéről (a Cseh Köztársaság „EGF/2010/010 CZ/Unilever” referenciaszámú kérelme)

text:
               13.4.2011

               HU

               Az Európai Unió Hivatalos Lapja

               L 98/13

         AZ EURÓPAI PARLAMENT ÉS A TANÁCS HATÁROZATA
   (2011. április 5.)
   az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontja alapján történő igénybevételéről (a Cseh Köztársaság „EGF/2010/010 CZ/Unilever” referenciaszámú kérelme)
   (2011/233/EU)
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodásra (1) és különösen annak 28. pontjára,
   tekintettel az európai globalizációs alkalmazkodási alap létrehozásáról szóló, 2006. december 20-i 1927/2006/EK európai parlamenti és tanácsi rendeletre (2) és különösen annak 12. cikke (3) bekezdésére,
   tekintettel az Európai Bizottság javaslatára,
   mivel:

               (1)

               Az Európai Globalizációs Alkalmazkodási Alap (a továbbiakban: Alap) azzal a céllal jött létre, hogy kiegészítő támogatást nyújtson a globalizáció hatására a világkereskedelemben bekövetkezett fő strukturális változások következtében elbocsátott munkavállalóknak, és segítse őket a munkaerőpiacra történő ismételt beilleszkedésben.

               (2)

               A 2009. május 1-jétől benyújtott kérelmek tekintetében az Alap hatálya kibővült az olyan munkavállalók támogatásával, akik közvetlenül a pénzügyi és gazdasági világválság miatt veszítették el állásukat.

               (3)

               A 2006. május 17-i intézményközi megállapodás az Alap igénybevételét évi 500 millió EUR felső korlátig engedélyezi.

               (4)

               A Cseh Köztársaság az Unilever ČR, spol.s r.o. vállalatnál történt elbocsátásokra tekintettel 2010. március 24-én az Alap igénybevételére irányuló kérelmet nyújtott be, 2010. szeptember 20-ig pedig további információkkal egészítette ki azt. A kérelem megfelel az 1927/2006/EK rendelet 10. cikkében a pénzügyi hozzájárulások meghatározására vonatkozóan megállapított követelményeknek. A Bizottság ezért 323 820 EUR rendelkezésre bocsátására tesz javaslatot.

               (5)

               Az Alapot tehát igénybe kell venni a Cseh Köztársaság által benyújtott kérelem alapján történő pénzügyi hozzájárulás folyósítása érdekében,

         ELFOGADTA EZT A HATÁROZATOT:
   1. cikk
   Az Európai Unió 2011. évi általános költségvetésének keretein belül igénybe kell venni az Európai Globalizációs Alkalmazkodási Alapot, hogy a 323 820 EUR összeg kötelezettségvállalási és kifizetési előirányzatokban rendelkezésre álljon.
   2. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Strasbourgban, 2011. április 5-én.

            az Európai Parlament részéről

            az elnök

         J. BUZEK

            a Tanács részéről

            az elnök

         GYŐRI E.

      (1)  HL C 139., 2006.6.14., 1. o.

      (2)  HL L 406., 2006.12.30., 1. o.


title: 2008/435/EK: A Tanács határozata ( 2008. június 6. ) a Régiók Bizottsága két francia tagjának kinevezéséről

text:
               12.6.2008

               HU

               Az Európai Unió Hivatalos Lapja

               L 153/35

      A TANÁCS HATÁROZATA

   (2008. június 6.)
   a Régiók Bizottsága két francia tagjának kinevezéséről
   (2008/435/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 263. cikkére,
   tekintettel a francia kormány javaslatára,
   mivel:

               (1)

               A Tanács 2006. január 24-én elfogadta a Régiók Bizottsága tagjainak és póttagjainak a 2006. január 26-tól2010. január 25-ig tartó időszakra történő kinevezéséről szóló 2006/116/EK határozatot (1).

               (2)

               Alfred ALMONT és Olivier BERTRAND hivatali idejének lejártát követően a Régiók Bizottsága két tagjának helye megüresedett,

         A KÖVETKEZŐKÉPPEN HATÁROZOTT:
   1. cikk
   A hivatali idő hátralévő részére, azaz 2010. január 25-ig a következők kinevezésére kerül sor a Régiók Bizottságának tagjaiként:

               —

               Alfred ALMONT, Conseiller municipal de Schoelcher (megbízatás megváltozása),

               —

               Olivier BERTRAND, Conseiller municipal de Saint-Sylvain de Bellegarde (megbízatás megváltozása).

         2. cikk
   Ez a határozat az elfogadásának napján lép hatályba.

      Kelt Luxembourgban, 2008. június 6-án.

            a Tanács részéről

            az elnök

         A. VIZJAK

      (1)  HL L 56., 2006.2.25., 75. o.


title: A Tanács határozata (2001. január 22.) a Politikai és Biztonsági Bizottság létrehozásáról

text:
Fontos jogi nyilatkozat

|

32001D0078

Hivatalos Lap L 027 , 30/01/2001 o. 0001 - 0003

		A Tanács határozata(2001. január 22.)a Politikai és Biztonsági Bizottság létrehozásáról(2001/78/KKBP)AZ EURÓPAI UNIÓ TANÁCSA,tekintettel az Európai Unióról szóló szerződésre, és különösen annak 28. cikke (1) bekezdésére,tekintettel az Európai Közösséget létrehozó szerződésre, és különösen annak 207. cikkére,emlékeztetve az Európai Unióról szóló szerződés 25. cikkére,mivel:(1) A helsinki Európai Tanács Politikai és Biztonsági Bizottság felállításáról állapodott meg és e következtetések alapján a 2000/143/KKBP tanácsi határozattal [1] Ideiglenes Politikai és Biztonsági Bizottságot hozott létre.(2) A 2000. december 7-11-i nizzai Európai Tanács megállapodásra jutott az állandó Politikai és Biztonsági Bizottság létrehozásáról, és meghatározta annak szerepét, részletes szabályzatát és feladatait.(3) A nizzai Európai Tanács iránymutatásait követve az említett bizottságot alkalmassá kell tenni munkájának a megkezdésére.(4) Teljes mértékben tiszteletben kell tartani az Unió tagállamai egységes képviseletének az elvét,A KÖVETKEZŐKÉPPEN HATÁROZOTT:1. cikkA Szerződés 25. cikkében említett bizottság állandó szervezeteként Politikai és Biztonsági Bizottságot (PBB) (a továbbiakban: bizottság) kell létrehozni.2. cikkA bizottság szerepét, részletes szabályzatát és feladatait e határozat melléklete határozza meg, amelynek szövege megegyezik a nizzai Európai Tanács által jóváhagyott elnökségi jelentés III. mellékletének a szövegével.3. cikkEz a határozat az elfogadásának napján lép hatályba.4. cikkEzt a határozatot a Hivatalos Lapban ki kell hirdetni.Kelt Brüsszelben, 2001. január 22-én.a Tanács részérőlaz elnökA. Lindh[1] A Tanács 2000. február 14-i 2000/143/KKBP határozata az Ideiglenes Politikai és Biztonsági Bizottság felállításáról (HL L 49., 2000.2.22., 1. o.).--------------------------------------------------MELLÉKLETPOLITIKAI ÉS BIZTONSÁGI BIZOTTSÁGA Helsinkiben elfogadott tervezet szerint a PBB-nek az európai biztonság- és védelempolitika (EBVP) és a közös kül- és biztonságpolitika (KKBP) tengelyeként kell működnie: "A PBB a KKBP valamennyi kérdésével foglalkozni fog, beleértve az EBVP-t …". Az Európai Közösséget létrehozó szerződés 207. cikkének sérelme nélkül, a PBB-nek központi szerepet kell játszania az EU válságokra adott válaszlépéseinek meghatározásában és ellenőrzésében.A PBB foglalkozik az Európai Unióról szóló szerződés (EUSz.) 25. cikkében meghatározott valamennyi feladattal. Politikai igazgatói szintű ülést is tarthat.A PBB-ben az elnökséggel folytatott konzultációt követően és az EUSz. 18. cikkének sérelme nélkül a főtitkár/a KKBP-ért felelős főképviselő elnökölhet, különösen válság esetén.1. A PPB feladatai elsősorban a következők:a) a közös kül- és biztonságpolitikához tartozó területeken figyelemmel kíséri a nemzetközi helyzetet, a Tanács kérésére vagy saját kezdeményezésére "vélemények" kidolgozásával segíti elő a politikák meghatározását, ellenőrzi a megállapodás szerinti politikák végrehajtását; mindezt az Európai Közösséget létrehozó szerződés 207. cikkének és az elnökség és a Bizottság hatásköreinek sérelme nélkül teszi;b) az őt érintő területek vonatkozásában megvizsgálja az Általános Ügyek Tanácsa következtetés-tervezeteit;c) a KKBP körébe tartozó kérdésekben iránymutatást nyújt más bizottságok számára;d) elsőbbségi kapcsolatot tart fenn a főtitkárral/főképviselővel és a rendkívüli képviselőkkel;e) iránymutatásokat küld a Katonai Bizottság részére; megkapja a Katonai Bizottság véleményeit és ajánlásait. A Katonai Bizottság (EUKB) elnöke, aki az Európai Unió Katonai Törzsének (EUKT) összekötője, szükség esetén részt vesz a PBB ülésein;f) megkapja a Polgári Válságkezelési Bizottság tájékoztatásait, ajánlásait és véleményét, valamint iránymutatásokat küld számára a KKBP területéhez tartozó kérdésekben;g) összehangolja, felügyeli és figyelemmel kíséri a különböző munkacsoportokon belül KKBP ügyekben folytatott tanácskozásokat, amely munkacsoportok részére iránymutatásokat küldhet, és amelyek jelentéseit meg kell vizsgálnia;h) saját minőségében és a Szerződésben megállapított formában vezeti a politikai párbeszédet;i) a vonatkozó dokumentumokban meghatározott szabályok szerint a tizenötökkel és a hatokkal, valamint a NATO-val az EBVP-ről folytatott párbeszéd elsőbbségi fórumaként működik;j) a Tanács védnöksége alatt felvállalja a politikai irányítás felelősségét a katonai erő fejlesztéséért, figyelembe véve, hogy milyen jellegű a válság, amelyre az Unió reagálni kíván. A katonai erő fejlesztésének részeként a PBB az EU Katonai Törzse által támogatott Katonai Bizottság véleményére támaszkodik.2. Válság esetén továbbá a PBB az a tanácsi testület, amely a válsághelyzetekkel foglalkozik és az egységes intézményi keretrendszerben az egyes pillérek döntéshozatali és végrehajtási eljárásainak sérelme nélkül megvizsgálja mindazon lehetőségeket, amelyek közül az Unió a válaszlépés során választhat. Ennek megfelelően kizárólag a Tanács – amely részére az előkészítő munkát a Coreper végzi– és a Bizottság rendelkezik a szerződések által megállapított eljárásokkal összhangban olyan hatáskörrel, amely jogilag kötelező érvényű határozatok meghozatalára ad módot. A Bizottság a szerződéseknek megfelelően gyakorolja feladatköreit, köztük a kezdeményezési jogot. A Coreper az Európai Közösséget létrehozó szerződés 207. és a Tanács eljárási szabályzatának 19. cikkében ráruházott szerepet tölti be. A PBB-től ennek érdekében időben tájékoztatást kap.Válsághelyzetben különösen fontos az említett testületek közötti szoros együttműködés, amelyet elsősorban az alábbiak biztosítanak:a) szükség esetén a PBB elnökének részvétele a Coreper ülésein;b) a külkapcsolati tanácsosok szerepe a hatékony, állandó koordináció fenntartása a KKBP tanácskozások és a más pillérek keretében folytatott tanácskozások között (az 1992. május 11-i tanácsi következtetések melléklete).Az EU részéről a válságra adott válaszlépés előkészítése keretében a PBB feladata, hogy javaslatot tegyen a Tanácsnak arra nézve, hogy az Unió milyen politikai célkitűzéseket kövessen, illetve ajánlást tegyen a válság rendezését elősegítő, koherens lehetőségeket illetően. Ennek keretében véleményt készíthet, amelyben együttes fellépés elfogadását javasolja a Tanácsnak. A Bizottság szerepének sérelme nélkül felügyeli az elfogadott intézkedések végrehajtását és értékeli azok hatását. A Bizottság tájékoztatja a PBB-t az általa elfogadott és előirányzott intézkedésekről. A tagállamok tájékoztatják a PBB-t az általuk nemzeti szinten elfogadott és előirányzott intézkedésekről.A PBB gyakorolja az EU részéről a válságra adott katonai válaszlépés "politikai ellenőrzését és stratégiai irányítását". Ennek érdekében a Katonai Bizottság véleményezi és ajánlásai alapján értékeli az elsősorban a Tanács számára beterjesztésre kerülő alapvető részelemeket (stratégiai katonai lehetőségek, ezen belül parancssor, szolgálati út, műveleti koncepció, műveleti terv).A PBB fontos szerepet tölt be a kapcsolattartás intenzitásának fokozásában, különösen a NATO-val és az érintett harmadik államokkal.A PBB munkája alapján a főtitkár/főképviselő irányítja a Helyzetelemző Központ tevékenységeit. Ez utóbbi támogatja a PBB-t, és a válságkezelésnek megfelelő feltételek mellett hírszerzési tájékoztatással látja el.Annak érdekében, hogy a PBB a katonai válságkezelési művelet során a teljes "politikai ellenőrzést és stratégiai irányítást" biztosítani tudja, a következő rendelkezések lépnek életbe:a) a PBB a műveletek megindítása érdekében a Katonai Bizottság véleménye alapján a szokásos tanácsi előkészítési eljárásokkal összhangban ajánlást küld a Tanácsnak. A Tanács ennek alapján határoz a művelet együttes fellépés keretében történő megindításáról;b) az EUSz. 18. és 26. cikkével összhangban az együttes fellépés határozza meg különösen a főtitkár/főképviselő szerepét a PBB által gyakorolt "politikai ellenőrzés és stratégiai irányítás" keretén belüli intézkedések végrehajtásában. Ezen intézkedések tekintetében a főtitkár/főképviselő a PBB beleegyezésével jár el. Abban az esetben, ha új tanácsi határozat meghozatalát tartják szükségesnek, az egyszerűsített írásbeli eljárást lehet alkalmazni (a Tanács eljárási szabályzatának 12. cikke (4) bekezdése);c) a művelet ideje alatt a Tanácsot a főtitkár/főképviselő által a PBB elnökeként beterjesztett PBB jelentések révén folyamatosan tájékoztatni kell.--------------------------------------------------


title: Az EFTA Felügyeleti Hatóság 412/06/COL határozata ( 2006. december 19. ) a Norvég Általános Hajózási Regiszterben nyilvántartott hajókon dolgozó tengerészek adóvisszatérítési programjára vonatkozó határozat elfogadásáról – Összefoglaló tájékoztató

text:
               17.5.2007

               HU

               Az Európai Unió Hivatalos Lapja

               C 111/20

         Az EFTA Felügyeleti Hatóság 412/06/COL határozata (2006. december 19.) a Norvég Általános Hajózási Regiszterben nyilvántartott hajókon dolgozó tengerészek adóvisszatérítési programjára vonatkozó határozat elfogadásáról
   Összefoglaló tájékoztató
   (2007/C 111/08)

               Támogatás száma

               61026

               EFTA-állam

               Norvég Királyság

               Régió

               Norvégia

               A támogatási programok címe és célkitűzése

               A Norvég Általános Hajózási Regiszter (NOR) szerint nyilvántartott hajókon foglalkoztatott tengerészek adóvisszatérítési programja.
               A tengerészek foglalkoztatására és képzésére kialakított adóvisszatérítési program fő célja a norvég és EGT tengerészek foglalkoztatási szintjének megőrzése és növelése, a tengerészek felvételének és minőségi képzésének biztosítása és az ilyen tengerészeket foglalkoztató vállalatok versenyképességének javítása. Egyúttal a programnak szélesebb stratégiai célja megőrizni és fejleszteni a know-how-t a tengeri iparban általában, valamint javítani a biztonságot.

               Jogalap

               A norvég parlament határozata szerinti éves költségvetés és a 2005. december 21-i 1720. sz. rendelet.

               A támogatási program keretében tervezett éves kiadás

               Támogatási program

               A 2006-ra tervezett éves kiadás:
               A programra vonatkozó

               1 210 millió NOK

               152 millió EUR

               A 2006-os programra vonatkozó bejelentett változások

               45 millió NOK

               5,65 millió EUR

               Időbeli hatály

               Az adóvisszatérítési program a norvég parlament éves költségvetési határozata hatálya alá tartozik, ahol a program alkalmazási területét meghatározták. Így a program a költségvetési évre korlátozódik. A program folytatása minden egyes évben a következő költségvetési év előirányzatainak feltétele. A program elvben nincs meghatározott időszakhoz rögzítve, azonban amennyiben még működik, tíz év múlva újra be kell jelenteni.

               A támogatási program maximális támogatási intenzitása:

               A program visszatéríti a hajótulajdonosoknak a tengerészektől beszedett adókat és társadalombiztosítási járulékokat, valamint a hajótulajdonos által befizetett társadalombiztosítási járulékokat.
               Ez a visszatérítés soha nem haladja meg a befizetett jövedelemadó és társadalombiztosítási járulékok összegét.

               Érintett gazdasági ágazat

               Tengeri szállítás

               A támogatást nyújtó hatóság neve és címe

                           Ministry of Trade and Industry

                           P.O. Box 8014 Dep

                           N-0030 Oslo


title: 2014/500/KKBP: A Politikai és Biztonsági Bizottság Atalanta/4/2014 határozata ( 2014. július 24. ) a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelethez (Atalanta) az uniós erők parancsnokának kinevezéséről és az Atalanta/1/2014 határozat hatályon kívül helyezéséről

text:
               26.7.2014

               HU

               Az Európai Unió Hivatalos Lapja

               L 222/14

         A POLITIKAI ÉS BIZTONSÁGI BIZOTTSÁG ATALANTA/4/2014 HATÁROZATA
   (2014. július 24.)
   a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelethez (Atalanta) az uniós erők parancsnokának kinevezéséről és az Atalanta/1/2014 határozat hatályon kívül helyezéséről

      (2014/500/KKBP)

   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikkére,
   tekintettel a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai műveletről szóló, 2008. november 10-i 2008/851/KKBP tanácsi együttes fellépésre (1) és különösen annak 6. cikkére,
   mivel:

               (1)

               A 2008/851/KKBP együttes fellépés 6. cikkének (1) bekezdése értelmében a Tanács felhatalmazta a Politikai és Biztonsági Bizottságot (PBB) arra, hogy meghozza a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelethez az uniós erők parancsnokának (a továbbiakban: az uniós erők parancsnoka) kinevezésére vonatkozó döntéseket.

               (2)

               A PBB 2014. március 18-án elfogadta az Atalanta/1/2014 határozatot (2), amellyel Jürgen zur MÜHLEN ellentengernagyot nevezte ki az uniós erők parancsnokává.

               (3)

               Az EU műveleti parancsnok javasolta, hogy Jürgen zur MÜHLEN ellentengernagyot követően Guido RANDO ellentengernagyot nevezzék ki az uniós erők új parancsnokává.

               (4)

               Az EU Katonai Bizottsága támogatja ezt a javaslatot.

               (5)

               Az Atalanta/1/2014 határozatot ezért hatályon kívül kell helyezni.

               (6)

               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 5. cikkével összhangban Dánia nem vesz részt az Unió védelmi vonatkozású határozatainak és intézkedéseinek kidolgozásában és végrehajtásában,

         ELFOGADTA EZT A HATÁROZATOT:
   1. cikk
   A Politikai és Biztonsági Bizottság 2014. augusztus 6-i hatállyal Guido RANDO ellentengernagyot nevezi ki az uniós erők parancsnokává a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelethez (Atalanta).
   2. cikk
   Az Atalanta/1/2014 határozat hatályát veszti.
   3. cikk
   Ez a határozat 2014. augusztus 6-án lép hatályba.

      Kelt Brüsszelben, 2014. július 24-én.

            a Politikai és Biztonsági Bizottság részéről

            az elnök

         W. STEVENS

      (1)  HL L 301., 2008.11.12., 33. o.

      (2)  A Politikai és Biztonsági Bizottság 2014. március 18-i Atalanta/1/2014 határozata a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelethez (Atalanta) az uniós erők parancsnokának kinevezéséről és az Atalanta/3/2013 határozat hatályon kívül helyezéséről (HL L 85., 2014.3.21., 8. o.).